ΝΑΡ: Για την επιστράτευση των απεργών της ΔΕΗ – ΤΡΙΚΚΗPress – Τα νέα των Τρικάλων\nΝΑΡ: Για την επιστράτευση των απεργών της ΔΕΗ Reviewed by Momizat on Ιούλ 05 . Η επιστράτευση των εργαζομένων της ΔΕΗ το μόνο όπλο που απομένει σε ολοκληρωτικές-αυταρχικές κυβερνήσεις. Τώρα πανεργατικό μέτωπο αγώνα και ανατροπής του μαύρου Η επιστράτευση των εργαζομένων της ΔΕΗ το μόνο όπλο που απομένει σε ολοκληρωτικές-αυταρχικές κυβερνήσεις. Τώρα πανεργατικό μέτωπο αγώνα και ανατροπής του μαύρου Rating: 0\nΝΑΡ: Για την επιστράτευση των απεργών της ΔΕΗ\nΗ επιστράτευση των εργαζομένων της ΔΕΗ το μόνο όπλο που απομένει σε ολοκληρωτικές-αυταρχικές κυβερνήσεις.\nΤώρα πανεργατικό μέτωπο αγώνα και ανατροπής του μαύρου μετώπου κυβέρνησης-ΕΕ-κεφαλαίου\nΜέτωπο αγώνα και ανατροπής των μαχόμενων κλάδων, ΔΕΗ, δημόσιο, διαθέσιμοι, ιδιωτικός τομέας. Απεργιακός συντονισμός τώρα!\nΚάτω το μαύρο μέτωπο κυβέρνησης – ΕΕ – ΔΝΤ, δικαστικού, αστυνομικού και επιχειρηματικού ολοκληρωτισμού.


Φιλιά απαλά σαν ψιλόβροχο Ο συγγραφέας Τζανφράνκο Καλίγκαριτς αφηγείται τον ανεκπλήρωτο έρωτά του για την Αιώνια Πόλη - Το Περιοδικό\n"Φιλιά απαλά σαν ψιλόβροχο"-Μια ακόμη ανάγνωση για «Το τελευταίο καλοκαίρι στη Ρώμη»\nΟ συγγραφέας Τζανφράνκο Καλίγκαριτς αφηγείται τον ανεκπλήρωτο έρωτά του για την Αιώνια Πόλη\nΑντώνης Ν. Φράγκος | 14/04/2022\nΘα έπρεπε να περάσουν σχεδόν πενήντα χρόνια για να έρθει ξανά στην επιφάνεια το μυθιστόρημα του Τζανφράνκο Καλίγκαριτς που ανακάλυψε πρώτη, το 1973, η Νατάλια Γκίνσμπουργκ και έπεισε τον εκδότη Garzanti να το κυκλοφορήσει -ενώ είχε απορριφθεί πολλάκις. Επαινέθηκε και πούλησε, αλλά σε σύντομο χρονικό διάστημα χάθηκε από τα βιβλιοπωλεία. Ο Καλίγκαριτς γεννήθηκε στην Ασμάρα της Ερυθραίας, ανατράφηκε στο Μιλάνο για να εγκατασταθεί στην Ρώμη. Δημοσιογράφος και σεναριογράφος, με πολλές συνεργασίες στην Rai -ιδρυτής του Teatro XX Secolo- ο Καλίγκαριτς εξελίχθηκε σε δεινό συγγραφέα. «Το τελευταίο καλοκαίρι στη Ρώμη» (Eκδ. Ίκαρος) -σε μετάφραση της Δήμητρας Δότση, πέραν των ελληνικών μεταφράστηκε πρόσφατα σε 20 γλώσσες.\nΟ ήρωας, Λέο Γκατζάρα, έρχεται και αυτός εκ Μιλάνου, αρχές των 70’sστην Città Eterna, την Αιώνια Πόλη. Ως δημοσιογράφος δουλεύει περιστασιακά ενώ έχει μια μάλλον μόνιμη απασχόληση ρουτίνας σε γνωστή αθλητική εφημερίδα: απομαγνητοφωνεί συνεντεύξεις άλλων. Συχνάζει σε κύκλους διανοουμένων μεσοαστών, εισβάλλει στον κλειστό τρόπο ζωής τους, όντας ένας μελαγχολικός και φτωχός μποέμ. Οι gente per bene, οι «καλοί άνθρωποι», του δανείζουν τα αυτοκίνητα, τα σπίτια ακόμη και τις γυναίκες τους. Το πέρασμα του χρόνου καταγράφει φτηνά ξενοδοχεία, πλουσιοπάροχα δείπνα, πλήθος βιβλίων και πολύ αλκοόλ. Είναι καλοκαίρι, ο Γκατζάρα κλείνει τα τριάντα και «η πόλη είναι τόσο άδεια, που άκουγες τα κτίρια να γερνάνε.» Στην κάψα της νύχτας γνωρίζει την Αριάννα, αιώνια φοιτήτρια Αρχιτεκτονικής, πλάσμα γοητευτικό αλλά απόμακρο. Η έλξη είναι αμφίδρομη. Η βαρετή και καθημερινότητα του Λέο διαταράσσεται. Μαζί της παίζει ερωτικό κρυφτό καθώς τριγυρίζουν την Ρώμη: Πιάτσα Ντι Σπάνια, Πιάτσα Ναβόνα, Κάμπο Ντέι Φιόρι, Πιάτσα Ντελ Πόπολο. Η ζέστη καίει τα σώματα και «τα τραπεζομάντιλα των καφέ… φαντάζουν σαν φούστες έτσι όπως τα ανασηκώνει ο άνεμος.» Πάντοτε αμίλητος και προσαρμοστικός στην εκάστοτε κατάσταση ο Λεό μοιάζει πρωταγωνιστής στο “La Notte”, -στην «Νύχτα» του Μικελάντζελο Αντονιόνι. Εκεί όπου ο Μαρτσέλο Μαστρογάνι συσχετίζεται με την θεά Μόνικα Βίτι και όπως ο εξαιρετικός ηθοποιός αισθάνεται πλήρως αποξενωμένος από την ζωή γύρω του. Η Αριάννα παίζει μαζί του ερωτικά, μοιράζονται το ίδιο κρεβάτι αλλά όχι τα σώματα. Συγχρωτίζονται με την οικογένεια Ρέντσο Ντιάκονο, παραγωγού στην τηλεόραση και τον Γκρατσιάνο Καστέλβέκιο που τον συντηρεί η πλούσια αμερικάνα σύζυγός του, ο οποίος τον μυεί στην φιλήδονη ζωή της πρωτεύουσας. Παρεμβάλλεται η Κλαούντια και άλλες αλλά πάντοτε γυρίζει στην Αριάννα. Στην παραλία «τα χείλη της ήταν δροσερά σαν το στήθος της» και τα «φιλιά απαλά σαν ψιλόβροχο.»\nΟ Καλίγκαριτς εμμέσως πλην σαφώς συμβολίζει στον ανεκπλήρωτο έρωτα των δυο νέων την σχέση των ανθρώπων με την Ρώμη που, «κουβαλάει μέσα της μια πρωτόγνωρη μέθη που κατακαίει τις αναμνήσεις. Πιο πολύ κι από πολύ είναι ένα μυστικό κομμάτι του εαυτού σου, ένα κρυμμένο αγρίμι. Δεν υπάρχουν ημίμετρα μαζί της. Ή θα γίνει ο έρωτας στη ζωή σου ή θα πρέπει να την παρατήσεις, διότι ένα πράγμα απαιτεί το γλυκό αγρίμι: να το αγαπήσεις.”\nΠραγματικά το τελευταίο μοιραίο καλοκαίρι του Λέο Γκατζάρα.\n«Το τελευταίο καλοκαίρι στη Ρώμη»Τζανφράνκο Καλίγκαριτς


@ntistasi.gr: Ανακοίνωση σχετικά με τις μεθοδεύσεις και επιθέσεις στη δίκη των δολοφόνων του Αλ. Γρηγορόπουλου\nΝα δικαστούν και τιμωρηθούν οι δολοφόνοι του Αλ. Γρηγορόπουλου, όχι οι μάρτυρες και το μαζικό κίνημα\nΜε νύχια και με δόντια, χωρίς πολιτικούς, ανθρώπινους φραγμούς και όρια, συγκεκριμένοι μηχανισμοί του κράτους, “διαβασμένοι” και “μιλημένοι” υπερασπιστικοί παράγοντες στη “δίκη της Άμφισσας”, επιχειρούν να κάνουν το άσπρο μαύρο.\nΣτόχο έχουν να ρίξουν στα μαλακά το δολοφόνο Κορκονέα, να ισχυροποιήσουν, και δια της δίκης, τους μηχανισμούς καταστολής και τα απειλητικά τους μηνύματα προς το εργατικό και νεολαιίστικο κίνημα.\n- η απομάκρυνση της υπόθεσης από το κοινωνικό και πολιτικό της περιβάλλον και η διεξαγωγή της δίκης στην Άμφισσα, παρά τη βούληση της οικογένειας του δολοφονημένου μαθητή,\n- οι μεθοδευμένες θεατρικές παραστάσεις εμφάνισης του δολοφόνου ως ανθρώπου με ψυχολογικά δήθεν προβλήματα,\n- οι απάνθρωπες προσπάθειες σπίλωσης και καταδίκης «μετά θάνατο» του δολοφονημένου μαθητή ως “παιδί με αποκλίνουσα συμπεριφορά”,\n- η απόπειρα να «δικαστούν» μάρτυρες της δολοφονίας επειδή συμμετέχουν στο μαζικό κίνημα και ανήκουν πολιτικά στο χώρο της αντικαπιταλιστικής αριστεράς και στο ΝΑΡ.\nΟ περιφερόμενος τηλεοπτικός δικηγόρος του Κορκονέα ζητά από την έδρα την επανεξέταση των αυτόπτων μαρτύρων με αιτιολογία την πολιτική τους τοποθέτηση!!, υποστηρίζοντας επί λέξει ότι «πρόκειται για κακοποιά στοιχεία που πρωτοστατούν στην εκδήλωση επεισοδίων και μάλιστα εκείνη τη νύχτα συμμετείχαν στις διαδηλώσεις διαμαρτυρίας στο κέντρο της Αθήνας”. Επιτίθεται επίσης κατά του 17χρονου φίλου του Αλέξη και αυτόπτη μάρτυρα στη δολοφονία, κατηγορώντας τον ότι “δεν προσέρχεται στο δικαστήριο επειδή είναι μέλος της ν.Κ.Α, τα μέλη της οποίας έχουν επικίνδυνη αντιεξουσιαστική συμπεριφορά”.\nΤο ΝΑΡ και η ν.Κ.Α. καταδικάζουν και καταγγέλλουν αυτές τις, χωρίς όρια, φασίζουσες μεθοδεύσεις που εξυπηρετούν, τελικά, την πολιτική του αστικού μπλοκ εξουσίας για απονομιμοποίηση των κοινωνικών αντιστάσεων, συκοφάντηση του Δεκέμβρη και περιθωριοποίηση του εργατικού κινήματος.\nΕπιβεβαιώνουν δε, άλλη μια φορά, την εκτίμηση πως, από όλες τις απόψεις, η δίκη αυτή έχει πολιτικό χαρακτήρα.\nΗ κυβέρνηση του ΠΑΣΟΚ και ο υπουργός «Προστασίας του Πολίτη» είναι υπεύθυνοι για το πολιτικό πλαίσιο και το κλίμα που διαμορφώνουν, μέσα στο οποίο, ο δικηγόρος του δολοφόνου αισθάνεται δυνατός να προκαλεί, να εγκαλεί το δικαστήριο και να προκηρύσσει φρονηματικές διώξεις. Να προωθεί σχέδια ώστε και ο Κορκονέας να έχει την ίδια ευνοϊκή μεταχείριση που επιφύλασσαν στο παρελθόν και στα άλλα «παιδιά» του κράτους και των μηχανισμών του, όπως οι Μελίστας, Καλαμπόκας και Περίανδρος Ανδρουτσόπουλος.\nΚαταγγέλλουμε στους εργαζόμενους και τη νεολαία αυτές τις επιδιώξεις των διαφόρων κρατικών, φανερών και μη, μηχανισμών και την αντιδραστική πολιτική κράτους και κυβέρνησης που τις εκτρέφει.\nΈχουμε την πεποίθηση ότι το ίδιο το μαζικό κίνημα των εργαζομένων και της νεολαίας θα δώσει τη δική του μαχητική απάντηση. Στην κατεύθυνση αυτή, καλούμε όλες τις δυνάμεις της αριστεράς να συμβάλουν με την κοινή τους δράση μέσα στο κίνημα.\n-Για να καταδικαστούν οι φυσικοί και ηθικοί αυτουργοί της δολοφονίας.\n-Για να καταδικαστεί η πολιτική που οπλίζει το χέρι του δολοφόνου, η πιο βάρβαρη πολιτική που προωθεί η κυβέρνηση του ΠΑΣΟΚ σε συναίνεση με το ΛΑΟΣ και τη Ν.Δ και εγκυμονεί νέες αντιλαϊκές επιθέσεις. Πολιτική που έχει εσωτερικό της στοιχείο την κρατική βία και καταστολή σε βάρος του κινήματος και των αγωνιστών του. Που στοχεύει να ξεπετάξει στον τέταρτο κόσμο της φτώχειας και της ανέχειας τους εργαζόμενους, να λεηλατήσει κατακτήσεις και δικαιώματα, να εμπορευματοποιήσει – ιδωτικοποιήσει – ξεπουλήσει ότι υπάρχει, κινείται και αναπνέει.\nΚαι πάνω απ' όλα, να δοθεί απάντηση από την ανάπτυξη του εργατικού κινήματος ως το σημείο που θα μπορεί να νικά και να φτάνει τη νίκη ως το τέλος!\nΝΑΡ-νεολαία ΚΟΜΜΟΥΝΙΣΤΙΚΗ ΑΠΕΛΕΥΘΕΡΩΣΗ\nΣτον αέρα απο.. 4/09/2010 10:19:00 π.μ.


ΑΓΩΝΙΣΤΙΚΟ ΜΕΤΩΠΟ ΓΙΑΤΡΩΝ ΑΘΗΝΑ-ΠΕΙΡΑΙΑ: «Καημένη γενιά» είστε και φαίνεστε\n«Καημένη γενιά» είστε και φαίνεστε\n«Καημένη γενιά» είστε και φαίνεστε Μπούσιος Ανδρέας Δημοσίευση: 26 Ιουνίου 2016 19:00 Grexit, “Μενουμευρωπαίοι”, πτώση τείχους του Βερολίνου, εμφύλιος σε όλη τη Μέση Ανατολή, εκατομμύρια πρόσφυγες, φτώχεια... Τώρα πια, και με το Brexit, συνειδητοποίησα ότι ποτέ κανένας καλλιτέχνης στην Ελλάδα δεν έγινε τόσο γνωστός για έναν λάθος στίχο... Grexit, “Μενουμευρωπαίοι”, πτώση τείχους του Βερολίνου, εμφύλιος σε όλη τη Μέση Ανατολή, εκατομμύρια πρόσφυγες, φτώχεια... Τώρα πια, και με το Brexit, συνειδητοποίησα ότι ποτέ κανένας καλλιτέχνης στην Ελλάδα δεν έγινε τόσο γνωστός για έναν λάθος στίχο. Ποτέ ένας καλλιτέχνης στην Ελλάδα δεν στιγμάτισε μια γενιά τόσο πολύ και ποτέ κανένας καλλιτέχνης στην Ελλάδα δεν έπεσε τόσο έξω όσο ο Νίκος Πορτοκάλογλου και συνολικά οι Φατμέ. “Χούντα δεν θυμάμαιν μα ούτε ελευθερία, της Μεταπολίτευσης καημένη γενιά άχρωμα όλα και λειψά” τραγουδούσαν το 1985 και τους αποθεώναμε. Αγοράζαμε τα δισκάκια (δεν υπήρχαν CD τότε) γυρίζοντας από τον ψυχολόγο που είχαμε πάει για να μας ανεβάσει το ιστορικό Εγώ μας και απογειώναμε την καριέρα τους.\nΚαι ύστερα... Έπεσε το τείχος του Βερολίνου και κατέρρευσε όλο το σοβιετικό μπλοκ με το οποίο όλοι είχαμε μεγαλώσει μέχρι τότε, άλλοι ως φόβο, αφού θα μας έπαιρναν τα σπίτια, και άλλοι ως ελπίδα επαναστατική. Μετά διαλύθηκε η Γιουγκοσλαβία, με την οποία... μεγαλώσαμε μαζί στις παραλίες της Βόρειας Ελλάδας και την οδηγήσαμε... στα Ζastava (οι νεότεροι, δυστυχώς, θα πρέπει να το googlάρουν). Και ύστερα ζήσαμε το όνειρο της Ενωμένης Ευρώπης. Από το '50 ζούσαν με το όνειρο και εμείς το ζούσαμε ως ιστορική πραγματικότητα. Πριν προλάβουμε να το χαρούμε, ήρθε στην ταβέρνα των Βρυξελλών ο λογαριασμός και καταρρεύσαμε. Τόσο “άσπρο - μαύρο”, τόσο “άνοδο και πτώση”, τόσο “μέσα - έξω” καμιά γενιά δεν βίωσε στην Ελλάδα!\nΑπό την αυτοκρατορία του Αντρέα στη Φώφη! Από το ΚΟΔΗΣΟ στο Ποτάμι. Από τη δραχμή στο ευρώ κι από το ευρώ στο... ευρώ. Πόσα μπορεί να αντέξει μια γενιά; Εμείς, η “καημένη γενιά”, είδαμε όλες τις βεβαιότητες να καταρρέουν. Από την πολιτική έως τη γεωγραφία (ως μάθημα) άλλαξαν όλα. Η “καημένη γενιά” ήξερε την Τσεχοσλοβακία ως μία χώρα και η Εσθονία δεν υπήρχε. Για να καταλάβατε, εμείς (ως γενιά) της δεκαετίας του '80 πιστεύαμε ότι θα πεθάνουμε με κυβέρνηση ΠΑΣΟΚ που θα την ξεκουράζει πού και πού η Ν.Δ.! Πιστεύαμε ότι οι μισθοί είναι κάτι που συνεχώς αυξάνεται, και ότι οι πόλεμοι είναι breaking news! Και εντάξει, πολλές από τις βεβαιότητες που είχαμε μπορεί..., ενδεχομένως, ίσως..., και να ήταν λάθος. Αλλά να μας λες και καημένη; Πάει πολύ!\nΕτικέτες Ευρώπη, Ιστορία, μνημονιακές επιπλοκές, Πολιτισμός\nΗ παρακμή των Πολυϊατρείων και οι κραυγές αγωνίαςΙ...


ΤΑ ΔΙΚΑΙΏΜΑΤΑ ΤΟΥ ΙΔΙΟΚΤΉΤΗ ΤΗΣ ΦΥΛΉΣ ΦΎΛΑΚΑΣ ΦΥΛΉΣ - ΣΧΕΤΙΚΆ ΜΕ ΤΑ ΣΚΥΛΙΆ - 2021\nΤα δικαιώματα του ιδιοκτήτη της φυλής φύλακας φυλής\nΩς ιδιοκτήτης σκύλου έχετε ορισμένα δικαιώματα. Έχετε το δικαίωμα να υπερασπιστείτε τον εαυτό σας και την οικογένειά σας από την επίθεση. Η ευθύνη για ζημιές που προκαλούνται από το σκυλί θα είναι χαμηλότερη εάν το σκυλί ήταν σε ένα λουρί ή μέσα στην περιφραγμένη περιοχή εκείνη τη στιγμή.\nΑν εσείς, ως ιδιοκτήτης ενός σκύλου φρουράς, γνωρίζετε την ευθύνη σας σε άλλους, αυτό θα σας βοηθήσει να αποφύγετε την ευθύνη ενώπιον του νόμου.\nΑν ο κόσμος ήταν τέλειος και κατοικημένος από καλούς, ιδανικούς εκπροσώπους της ανθρώπινης φυλής, δεν θα χρειαζόταν να φροντίζουμε για την ασφάλειά μας. Αλλά όλοι καταλαβαίνουμε ότι αυτό, προς μεγάλη μας λύπη, δεν είναι καθόλου αλήθεια. Το υψηλό και όχι μειούμενο επίπεδο εγκληματικότητας αναγκάζει πολλούς να προσφύγουν σε μέσα αυτοάμυνας, όπως για παράδειγμα:\nσυστήματα συναγερμού ·\nΌσο περισσότεροι αμυντικοί, τόσο καλύτεροι, αλλά μόνο κάτω από μία προϋπόθεση - ότι έχετε καταφέρει να μάθετε καθένα από αυτά αρκετά καλά. Μπορείτε σίγουρα να χρησιμοποιήσετε διάφορες επιλογές για να προστατεύσετε τον εαυτό σας, την οικογένειά σας και την ιδιοκτησία σας, αλλά αν αγαπάτε τα σκυλιά και δεν φοβάστε το βάρος της ευθύνης, τότε ένας εκπαιδευμένος σκύλος ασφαλείας θα σας προσφέρει τις καλύτερες εγγυήσεις για την ασφάλειά σας.\nΚαι ακόμα ο σκύλος ασφαλείας δεν μπορεί να θεωρηθεί ως εγγύηση της απόλυτης ασφάλειας. Σε γενικές γραμμές, μια τέτοια εγγύηση δεν μπορεί να είναι τίποτα - ούτε όπλο, ούτε σύστημα συναγερμού, ούτε σκύλος. Είναι σαφές ότι όσο περισσότερες προφυλάξεις λαμβάνετε, τόσο ασφαλέστερη είναι η ασφάλειά σας. Αλλά παρατηρούμε ότι το σκυλί είναι το μόνο μέσο προστασίας που μπορεί να λειτουργήσει ως προειδοποίηση, ως σύστημα συναγερμού και ως φύλακα ταυτόχρονα.\nΈνα καλά εκπαιδευμένο σκυλί είναι μια χαρά που είναι πάντα μαζί σας. Αυτά τα σκυλιά παίζουν με παιδιά, περνούν τα Σαββατοκύριακα, τις διακοπές και συμπεριφέρονται με τον ίδιο τρόπο όπως όλα τα άλλα σκυλιά, των οποίων η αποστολή είναι να είναι ζώα συντροφιάς, σκυλιά συντροφιάς. Η μόνη διαφορά είναι ότι εκπαιδεύονται να φέρουν το βάρος ευθύνης για την ασφάλεια της οικογένειάς σας. Αυτά τα σκυλιά γνωρίζουν ότι ένας ξένος δεν πρέπει να προσεγγίσει εσάς ή τους συγγενείς σας χωρίς πρόσκληση, αλλά αν της πείτε ότι όλα είναι εντάξει τότε και μόνο τότε θα επιτρέψουν σε έναν ξένο να πλησιάσει ή ακόμα και να εισέλθει στο σπίτι. Με εντολή, θα κρατήσουν τον επιτιθέμενο χωρίς να ακούσουν ή, αν είναι απαραίτητο, να φλοιώσουν και να τον κρατήσουν υπό έλεγχο, με εντολή. Αυτοί οι σκύλοι έχουν περάσει από μια σχολή κατάρτισης · διακρίνονται από τον υψηλό βαθμό υπακοής και τη δυνατότητα ελέγχου όλων των δραστηριοτήτων τους.\nΤα σκυλιά φρουράς είναι πραγματικά ικανά για πολλά πράγματα, αλλά υπάρχουν ενέργειες που δεν είναι ικανές.\nΚαταρχήν, πρέπει να σημειωθεί ότι η κατανόηση μιας αιτιώδους σχέσης είναι πρακτικά απρόσιτη για τα σκυλιά (ανεξάρτητα από το τι εφευρέθηκαν οι σεναριογράφοι του Χόλιγουντ). Όλες οι ενέργειές τους υπαγορεύονται από τα διαμορφωμένα και χωρίς όρους αντανακλαστικά - ένστικτα.\nΜια σαφής ιδέα ότι ο σκύλος δεν είναι σε θέση να κατανοήσει τις αιτίες των φαινομένων είναι απαραίτητη τόσο για την ασφάλειά σας όσο και για τη δική σας ευθύνη. Ακόμα κι αν ένας σκύλος έχει περάσει μια εξαιρετική πορεία κατάρτισης, όπως για παράδειγμα το μάθημα "Escort Dog", το οποίο έχει αναπτύξει τις ικανότητές του, το πώς θα τις χρησιμοποιήσει εξαρτάται μόνο από αυτήν. Η εσφαλμένη απόφαση μπορεί να προκαλέσει πολλά προβλήματα και στους δυο σας.\nΓια παράδειγμα, αν κάποιος κοντά σας σφύριγμα δυνατά ή με φιλικό αλλά σταθερό τρόπο, σας χαστούκια στην πλάτη, αυτό σχεδόν σίγουρα θα προκαλέσει το σκυλί σας σε επιθετικές ενέργειες. Το επεξεργασμένο κλιμακωτό αντανακλαστικό της άμυνας του φιλοξενούμενου θα λειτουργήσει απλά. Πρέπει να είσαι εξαιρετικά υπεύθυνος και να κοιτάξεις μακριά για να σταματήσεις το σκυλί σου εγκαίρως με μια ομάδα.\nΤο κύριο καθήκον ενός σκύλου φρουράς είναι να υπηρετήσει τον άνθρωπο - τον Δάσκαλο. Η εμφάνιση και η συμπεριφορά της πρέπει να χρησιμεύσουν ως προειδοποίηση σε έναν πιθανό αντίπαλο. Ωστόσο, θα ήταν λάθος να πιστεύουμε ότι ακόμα και ένα αδερφάξιμο σκυλί μιας φυλής φρουράς μπορεί να είναι μια αξιόπιστη προστασία για εσάς, δηλαδή, απλά λόγω της συνάρτησης ασφαλείας που είναι αρχικά εγγενής στη φυλή της.\nΠολλές περιπτώσεις και τεκμηριωμένα στοιχεία υποδηλώνουν ότι μια τέτοια σοβαρή φυλακή και φυλακή, αλλά ανεκπαίδευτα σκυλιά όπως οι σκωτσέζοι, οι γερμανικοί βοσργοί κλπ. Επέτρεψαν στους κλέφτες να εισέλθουν ήσυχα στο διαμέρισμα ή στο σπίτι και να βγάλουν πολύτιμα πράγματα από εκεί. Το χειρότερο είναι διαφορετικό - αυτό που είναι επίσης γνωστό πολλά περιστατικά, κατά τη διάρκεια των οποίων οι εγκληματίες επιτέθηκαν σε άτομα που συνοδεύονταν από τέτοιο "φύλακα", αλλά όχι εκπαιδευμένα σκυλιά\nΟ σκύλος πρέπει να εκπαιδεύεται σε αυτό που χρειάζεται να γνωρίζει και να κάνει σε ορισμένες περιπτώσεις.\nΠολλοί ιδιοκτήτες δεν θέλουν να εκπαιδεύσουν τους bullmastiffs, τους rottweilers, τους Dobermans κλπ., Επειδή φοβούνται την ευθύνη και πιστεύουν ότι ο σκύλος τους είναι ήδη αρκετά επιθετικός. Και στις δύο περιπτώσεις, υπάρχει μια παρανόηση σχετικά με την εκπαίδευση. Επιπλέον, δεν μπορεί όλοι να είναι ιδιοκτήτες ενός πραγματικού σκύλου ασφαλείας (για παράδειγμα, ένας γέρος, ένα παιδί, κλπ.).\nΣτην πραγματικότητα, ως αποτέλεσμα της κατάλληλης εκπαίδευσης, ο σκύλος μαθαίνει να αναγνωρίζει αυτές τις καταστάσεις όταν η επιθετική συμπεριφορά του είναι απαραίτητη και όταν δεν είναι. Και όπως αναφέρθηκε προηγουμένως, στο αρχικό στάδιο κάθε είδους εκπαίδευση είναι η εκπαίδευση στην υπακοή και στη συνέχεια η εκπαίδευση στην εκτέλεση λειτουργιών ασφαλείας.\nΤο 50% της εκπαίδευσης των σκύλων βασίζεται στην εκτροφή της υπακοής του σκύλου και τη διδάσκει να επιδεικνύει επιθετικότητα μόνο με εντολή ή σε καταστάσεις που είναι μοναδικά κατανοητές από την ίδια και απαιτούν την παρέμβασή της (εχθρική επίθεση, κραυγές από τους ιδιοκτήτες για βοήθεια κ.λπ.). .) - χωρίς εντολή. Η επικρατούσα άποψη ότι ένας σκύλος γίνεται πιο ανεξάρτητος αν είναι κατάλληλα εκπαιδευμένος δεν είναι πάντα αλήθεια.\nΟ σκύλος που έχει υποσκαφεί είναι απρόβλεπτος. Ειδικά φυλή φύλακας σκύλου. Αν και, κατ 'αρχήν, κάθε φυλή μπορεί να είναι επικίνδυνη, της οποίας η φυσική λειτουργία είναι να προστατεύσει. Και αυτό σημαίνει σχεδόν καθόλου, γιατί για κάθε φυλή η λειτουργία προστασίας είναι φυσική (αν και άλλη, τώρα κυρίαρχη λειτουργία, για παράδειγμα η κυνηγετική, θα μπορούσε να "επικαλύψει" επάνω της).\nΑπλά κοιτάξτε τις διαφημίσεις για την πώληση κουταβιών οποιασδήποτε (σχεδόν οποιασδήποτε!) Φυλής, και εκεί βρίσκουμε, για παράδειγμα, ότι τόσο ο Newfoundland όσο και ο Labrador Retriever, ο Scotch Terrier, ακόμα και ο Μινιατούρας Pinscher, αποδεικνύονται αξεπέραστα σκυλιά φρουράς!\nΦυσικά, δεν θα μπορείτε να χρησιμοποιήσετε την πιθανή αμυντική ικανότητα του σκύλου σας εάν δεν είναι εκπαιδευμένος. Εάν τα κλινικά αντανακλαστικά που είναι εγγενή σε αυτό γενετικά, αλλά δεν αναπτύσσονται σωστά, δεν ενθαρρύνονται, τότε σε μια επικίνδυνη στιγμή ο σκύλος έχει μόνο δύο επιλογές - να αγωνιστεί (τουλάχιστον για να φλοιώσει) ή να ξεφύγει. Και, δυστυχώς, σε 80% των περιπτώσεων, τα σκυλιά που δεν είναι προετοιμασμένα για την κατάλληλη πορεία κατάρτισης, προτιμούν τα τελευταία.\nΘα πρέπει να σημειωθεί ότι σε οποιαδήποτε φυλή (όχι μόνο μεταξύ των σκύλων φυλών φυλών) υπάρχουν σκυλιά, τα οποία από τη φύση τους είναι αρκετά επιθετικά, που έχουν κακό χαρακτήρα. Αυτοί οι ίδιοι είναι έτοιμοι να σκαρφαλώνουν σε οποιοδήποτε πρώτο γκρουπ και δεν μπορείτε να κάνετε τίποτα γι 'αυτό, αν, πάλι, δεν εκπαιδεύετε ένα τέτοιο σκυλί σε μια πλατφόρμα εκπαίδευσης. Και δεν εξαρτάται από το μέγεθος και τη φυλή του. Τόσο το μικροσκοπικό τσιουάουα όσο και ο τεράστιος Άγιος Μπέρναρντ μπορεί να είναι κακόβουλα από τη φύση (λίγο άτυπη, αλλά συμβαίνει) και και οι δύο θα τείνουν να βυθίζουν τα δόντια τους σε ένα άτομο.\nΈνας πραγματικός σκύλος φρουράς είναι ένα ζώο που εκτρέφεται προσεκτικά, επιδέξια επιλεγμένο, εκπαιδευμένο και εκπαιδευμένο, απολαμβάνει την αγάπη και το σεβασμό όλων των κατοικίδιων ζώων. Μόλις οι δυνάμεις στο σπίτι ενός τέτοιου σκύλου, απλά δεν μπορείτε να το κάνετε χωρίς αυτό αργότερα.


Το βιβλίο στην πόλη Δεκέμβριος 2018 | Αθήνα\nΜε Βιβλία Παντού λοιπόν και αγαπημένες θεματικές όπως οι ‘Αθηναϊκές Διαδρομές Βιβλίου’ ή η ‘Μεγάλη Γιορτή της Ανάγνωσης’, η Αθήνα 2018 Παγκόσμια Πρωτεύουσα Βιβλίου του δήμου Αθηναίων, μέγας δωρητής της οποίας είναι το Ίδρυμα Σταύρος Νιάρχος, μας καλεί να απολαύσουμε τον τελευταίο μήνα του 2018… Και συνεχίζουμε! Μείνετε συντονισμένοι για πολλές ακόμα εκδηλώσεις και δράσεις της διοργάνωσης τον Δεκέμβριο – και τους επόμενους μήνες!\n-Την Κυριακή 2 Δεκεμβρίου, από τις 12.00-14.00, ο συγγραφέας και δημοσιογράφος Πάνος Αμυράς μας προσκαλεί να περπατήσουμε στους δρόμους της Αθήνας που περπάτησαν και οι ήρωες του νέου του βιβλίου «Η Αθήνα του μεγάλου λιμού. Χειμώνας 1941-42» σε διοργάνωση των Εκδόσεων Διόπτρα, με τη στήριξη της Αθήνα 2018 Παγκόσμια Πρωτεύουσα Βιβλίου. “Στην παγωμένη κατεχόμενη Αθήνα του 1941 οι Αθηναίοι έψαχναν καθημερινά λίγο ψωμί για να επιβιώσουν. Μέσα στον λιμό που αφανίζει τον πληθυσμό, ο υπαστυνόμος Αγραφιώτης θα κληθεί να εξιχνιάσει μια μυστηριώδη δολοφονία. Και είτε τα καταφέρει είτε όχι, η μοίρα του μοιάζει καταδικασμένη...” Με αφετηρία το ξενοδοχείο Μεγάλη Βρεταννία, πορεία προς την Πανεπιστημίου με στάση στο Ζόναρς και στην Αθηναϊκή Λέσχη που καταλήγει στην Πλατεία Κλαυθμώνος όπου ήταν τα γραφεία της Κομαντατούρ. Στοά Αρσακείου και άνοδος προς την οδό Κολοκοτρώνη και την οδό Αμερικής όπου στεγάζονταν σημαντικές υπηρεσίες εκείνης της εποχής. Γλώσσα διεξαγωγής: Ελληνικά. Ελεύθερη συμμετοχή έως 40 ατόμων. Θα τηρηθεί σειρά προτεραιότητας. Απαραίτητη η κράτηση θέσης στο [email protected]\n-Την Παρασκευή 7 Δεκεμβρίου στις 20.00 ένα βιβλίο ζωντανεύει για όλους στον Πολυχώρο Μύρτιλλο Καφέ (Πάρκο Καπάψ, Τριφυλίας & Λάμψα, Αμπελόκηποι). Η οργάνωση Διαβάζω για τους άλλους και ‘HeterArt’ με την υποστήριξη του Social Dynamo-Ίδρυμα Μποδοσάκη και της Αθήνα 2018 Παγκόσμια Πρωτεύουσα Βιβλίου παρουσιάζουν δραματοποιημένο το βιβλίο «Tο τυφλό κορίτσι και άλλα ποιήματα» της Ελένης Βαφειάδου. Το βιβλίο, του οποίου η ηχογράφηση έχει δρομολογηθεί για την ηχητική βιβλιοθήκη amelib, παρουσιάζει η Αθηνά Βογιατζόγλου, Αναπληρώτρια Καθηγήτρια Νεοελληνικής Φιλολογίας και ο Κώστας Καρούσος, Λογοτέχνης, Εικαστικός, Πρόεδρος της Εταιρείας Ελλήνων Λογοτεχνών. Ακολουθεί δραματοποιημένη παρουσίαση με την συμμετοχή των μουσικών: Lumin-ita Macavei, βιολί, Νίκος Ευστρατίου κιθάρα και των ηθοποιών Ντέπυ Μαυροπούλου, ερμηνεία, σκηνική επιμέλεια και Μελίνα Μαστραντώνη, ερμηνεία. Γλώσσα Διεξαγωγής: Ελληνική. Είσοδος Ελεύθερη. Περισσότερες πληροφορίες/κρατήσεις: 6987106402, 2110123176. Όραμα του ‘Διαβάζω για τους άλλους’ είναι η ισότιμη πρόσβαση στη γνώση και τη λογοτεχνία με ζωντανές αφηγήσεις και ηχογραφήσεις ακουστικών βιβλίων. Η ‘HeterArt’ προτείνει την επικοινωνία μέσα από την τέχνη σε ευπαθείς κοινωνικές ομάδες και συνεχίζει τον κύκλο ‘...οι τέχνες αλλιώς...’ που ξεκίνησε από τον πολυχώρο ‘Myrtillo’ και ανακοινώθηκε στα εγκαίνια του Πάρκου για το Παιδί και τον Πολιτισμό από τον δήμαρχο Αθηναίων, κ. Γιώργο Καμίνη, τον Φεβρουάριο του 2016. Παρουσιάζει το εκπαιδευτικό της πρόγραμμα ‘από την τέχνη στην Τεχνολογία- Art2Tech’ και ‘piano4all’ μέσα από σελίδες επιλεγμένων βιβλίων.\n-Το Σάββατο 22 Δεκεμβρίου το παιχνίδι του Βιβλιοφάγου χτυπά για πέμπτη φορά στην Αθήνα, αυτή τη φορά στην πλατεία Κοτζιά! Από τις 12.00-14.00, «Νικήστε τον Βιβλιοφάγο!»: Παιχνίδι γνώσεων με θέμα τα βιβλία από το ακτιβιστικό βιβλιοπωλείο Free Thinking Zone με τη στήριξη της Αθήνα 2018 Παγκόσμια Πρωτεύουσα Βιβλίου. Ένα υπαίθριο, ομαδικό παιχνίδι γνώσεων, με ζάρια και πιόνια. Η κάθε ομάδα απαντά σε ερωτήσεις, σχετικές με βιβλία. Όποια ομάδα απαντά σωστά, προχωρά στο παιχνίδι, όποια απαντήσει λάθος είτε μένει στάσιμη είτε γυρίζει πίσω, ανάλογα με το τετράγωνο στο οποίο έχει φτάσει. Ο αριθμός των παικτών, σε κάθε ομάδα είναι απεριόριστος. Η ομάδα που θα φτάσει πρώτη στο τελευταίο τετράγωνο είναι η νικήτρια. Ηλικίες +15. Γλώσσα Διεξαγωγής: Ελληνικά και Αγγλικά. Ελεύθερη συμμετοχή. Περισσότερες πληροφορίες/κρατήσεις: [email protected] , 210 3617461


🚗 Αεροδρόμιο νότια Τενερίφη Ενοικίαση αυτοκινήτου - Rentcargroup.com\nΑεροδρόμιο νότια Τενερίφη Ενοικίαση αυτοκινήτουRentcargroup.com\nsurprice Αεροδρόμιο νότια Τενερίφη\nRhodium Αεροδρόμιο νότια Τενερίφη\nOK Mobility Αεροδρόμιο νότια Τενερίφη\nSixt Αεροδρόμιο νότια Τενερίφη\nΌταν ταξιδεύετε με την οικογένεια και τα παιδιά σας συνιστούμε να επιλέξετε ένα αυτοκίνητο με αρκετό χώρο για αποσκευές και αρκετό χώρο για να τοποθετήσετε παιδικά καθίσματα. Τα παιδιά πρέπει να ταξιδεύουν εκτός από ένα παιδικό κάθισμα / ενισχυτή ανάλογα με το βάρος τους ή το ύψος τους. Το Rentalcargroup.com προσφέρει ένα ευρύ φάσμα ποικιλίας φορτάμαξας, μικρών φορτηγών στο Αεροδρόμιο νότια Τενερίφη.\nΑπαιτήσεις ηλικίας για ενοικίαση αυτοκινήτου στην Αεροδρόμιο νότια Τενερίφη\nΤο Rentalcargroup.com προσφέρει ενοικιάσεις αυτοκινήτων σε περισσότερες από 35.000 τοποθεσίες, σε όλα τα μεγάλα αεροδρόμια και πόλεις και σιδηροδρομικούς σταθμούς. Παρακάτω σε αυτή τη σελίδα βλέπετε έναν χάρτη με όλες τις εταιρίες ενοικίασης αυτοκινήτων στις οποίες εργαζόμαστε στο Αεροδρόμιο νότια Τενερίφη.\nΕνοικιάσεις αυτοκινήτων στην Αεροδρόμιο νότια Τενερίφη\nΓεγονότα για ενοικίαση αυτοκινήτου σε Αεροδρόμιο νότια Τενερίφη\nτον Περασμένο μήνα, ο μέσος όρος ενοικίασης αυτοκινήτων σε μήκος Αεροδρόμιο νότια Τενερίφη 7 ημέρες\nΟ μέσος όρος ενοικίασης αυτοκινήτων σε μήκος Αεροδρόμιο νότια Τενερίφη 8 ημέρες\nΤο πιο κράτηση ενοικίασης αυτοκινήτων τύπος σήμερα Αεροδρόμιο νότια Τενερίφη ECONOMY αυτοκίνητα\nτο Περασμένο έτος, η πιο κράτηση ενοικίασης αυτοκινήτων πληκτρολογήστε Αεροδρόμιο νότια Τενερίφη ECONOMY αυτοκίνητα\nΠόσο κοστίζει να νοικιάσετε ένα αυτοκίνητο στο Αεροδρόμιο νότια Τενερίφη; Τον περασμένο μήνα, η μέση τιμή ενοικίασης αυτοκινήτων ήταν 321 USD\nτο Περασμένο έτος, πόσο κόστισε να νοικιάσετε ένα αυτοκίνητο στο Αεροδρόμιο νότια Τενερίφη; Πέρυσι, η μέση τιμή ενοικίασης αυτοκινήτων ήταν 377 USD\nΠοια είναι η τρέχουσα μέση ημερήσια τιμή να νοικιάσετε ένα Αεροδρόμιο νότια Τενερίφη; Τον περασμένο μήνα, η μέση τιμή ενοικίασης ήταν 45 USD ανά ημέρα\nΠόσο κόστισε να νοικιάσετε ένα αυτοκίνητο στο Αεροδρόμιο νότια Τενερίφη κατά τους τελευταίους 12 μήνες; Πέρυσι, η μέση τιμή ενοικίασης ήταν 46 USD ανά ημέρα\nΤις εταιρείες ενοικίασης αυτοκινήτων που διατίθενται σε Αεροδρόμιο νότια Τενερίφη: goldcar, surprice, Enterprise, Interrent, OK Mobility, Cicar\nΑεροδρόμιο νότια Τενερίφη Ενοικιάσεις αυτοκινήτων\nΔείτε παρακάτω τις τελευταίες 5 κριτικές πελατών. Οι πελάτες μας βαθμολόγησαν την Tenerife Ενοικίαση αυτοκινήτου με μέσο όρο 9.00 βάσει των αξιολογήσεων 2.


Συναγερμός Καλλιάνος για καιρό 5/2: Ποιες περιοχές κινδυνεύουν με πλημμύρες. Προσοχή | Face24\nΣυναγερμός Καλλιάνος για καιρό 5/2: Ποιες περιοχές κινδυνεύουν με πλημμύρες. Προσοχή\nΠώς θα κυμανθεί ο καιρός 5/2;Για νέο κύμα κακοκαιρίας από το απόγευμα της Τρίτης 5/2, που θα δημιουργήσει πλημμυρικά φαινόμενα και στην Αττική, προειδοποιεί ο Γιάννης Καλλιάνος. Όπως αναφέρει ο μετεωρ…\nΠώς θα κυμανθεί ο καιρός 5/2;\nΓια νέο κύμα κακοκαιρίας από το απόγευμα της Τρίτης 5/2, που θα δημιουργήσει πλημμυρικά φαινόμενα και στην Αττική, προειδοποιεί ο Γιάννης Καλλιάνος.\nΌπως αναφέρει ο μετεωρολόγος, οι βροχές θα εκδηλωθούν αρχικά στη νότια Ελλάδα και γρήγορα τα φαινόμενα θα επηρεάσουν τις περισσότερες περιοχές της χώρας.\nΜάλιστα δεν αποκλείεται να προκληθούν πλημμυρικά φαινόμενα στην Αττική, καθώς από το βράδυ της Τρίτης 5/2 έως τα ξημερώματα της Τετάρτης -σύμφωνα με τα έως τώρα προγνωστικά στοιχεία- ο νομός θα υποστεί γερό «χτύπημα» από σποραδικές καταιγίδες.\nΕναρξη της κακοκαιρίας την Τρίτη 5/2\nΣύμφωνα με τα τελευταία προγνωστικά στοιχεία, από το απόγευμα της Τρίτης 5/2 θα ξεκινήσει να βρέχει αρχικά στη νότια Ελλάδα και γρήγορα (μέχρι το πρωινό της Τετάρτης) τα φαινόμενα να έχουν επηρεάσει τις περισσότερες περιοχές της χώρας.\nΑυτό που φοβάμαι είναι ότι στο νότιο Ιόνιο, στην Πελοπόννησο, στην Στερεά (συμπεριλαμβανομένης και της Αττικής) και ενδεχομένως στην Εύβοια και σε τμήματα της Θεσσαλίας οι καταιγίδες θα έχουν πολύ έντονο χαρακτήρα.\nΑπό το απόγευμα της Τρίτης 5/2 μέχρι και το πρωί της Τετάρτης θα υπάρξουν ορισμένα διαμερίσματα της χώρας που θα χτυπηθούν πολύ ισχυρά από τις καταιγίδες και αναμένεται να σημειωθούν τεράστιες ποσότητες νερού. Τα τμήματα αυτά είναι:\nΜε ανησυχεί το χρονικό διάστημα από το βράδυ της Τρίτης 5/2 έως και το ξημέρωμα της Τετάρτης για την Αττική. Αν διατηρηθούν τα τελευταία προγνωστικά στοιχεία φαίνεται ότι ο νομός Αττικής θα υποστεί γερό «χτύπημα» από σποραδικές καταιγίδες που θα σαρώσουν το νομό. Χρειάζεται ιδιαίτερη προσοχή γιατί θα δημιουργηθούν πιθανότατα και πλημμυρικά φαινόμενα.


Posted: August 2, 2019 / in: web only, Κοινωνια, Πρωτοσελιδο / Comments Off on Περί του αμαρτωλού ΚΕΕΛΠΝΟ και των σχετικών δαιμονίων\nΚαμιά αντίρρηση δεν υπάρχει φυσικά για τα περισσότερα από όσα κατήγγειλε πρόσφατα από το βήμα της βουλής ο πρώην αναπληρωτής υπουργός Υγείας κ. Πολάκης. Άλλωστε το εντυπωσιακό «θάψιμο» της είδησης για τις καταγγελίες αυτές από τα περισσότερα ΜΜΕ δεν αποτελεί παρά απτή επιβεβαίωσή τους. Επίσης υπενθυμίζουμε πως για τις αθλιότητες του αμαρτωλού ΚΕΕΛΠΝΟ, οι υγειονομικοί της αντισυστημικής – αντικαπιταλιστικής αριστεράς φωνάζουμε δημόσια από το 2008 όπως ο καθένας μπορεί να διαπιστώσει ρίχνοντας μια ματιά στην ιστοσελίδα της ΑΡΣΙ (arsigr.blogspot.com).\nΈχουμε όμως αντίρρηση για όσα ΔΕΝ ΕΙΠΕ ο κ. Πολάκης ούτε τώρα που δεν είναι πια υπουργός. Συγκεκριμένα :\nΠέρα από την ανεξέλεγκτη διασπάθιση δημοσίου χρήματος, το άλλο μεγάλο αμάρτημα του αμαρτωλού ΚΕΕΛΠΝΟ είναι το διαχρονικό δουλεμπόριο μαύρης εργασίας των υγειονομικών. Το οποίο – όπως όλες οι παρόμοιες άνομες καταστάσεις σε αυτήν την χώρα – έχει δύο όψεις. Η μία αφορά τους σκλάβους – τους πολλούς – η άλλη αφορά τους ευνοούμενους – τους λίγους. Για τους πολλούς – τους σκλάβους – μαύρη εργασία με μπλοκάκι σε ΜΕΘ, σε ΚΥ και σε άλλες δημόσιες υγειονομικές δομές. Χωρίς μόνιμη δουλειά, χωρίς δικαιώματα. Για τους λίγους – τους ευνοούμενους – εφευρέθηκαν απίστευτα παραθυράκια «ευκαιριών απασχόλησης και καριέρας» σε συγκεκριμένες πανεπιστημιακές κλινικές μεγάλων νοσοκομείων. Ο κ. Ξανθός και ο κ. Πολάκης (σωστά) μιλούν για την μια πλευρά – αυτή της διασπάθισης δημοσίου χρήματος. Όμως κραυγαλέα αποσιωπούν την άλλη που παραμένει έτσι μονίμως σκοτεινή. Γιατί ; μα απλούστατα γιατί κι αυτοί συνέχισαν ακριβώς τα ίδια που έκαναν οι προκάτοχοί τους όσον αφορά το δουλεμπόριο της μαύρης υγειονομικής εργασίας. Δείτε χαρακτηριστικά :\nΣΚΛΑΒΟΙ. Σε ορισμένα ΚΥ αστικού τύπου (από τα ελάχιστα που υπήρχαν ως το 2018) κάποιοι γιατροί αγόγγυστα επί σειρά ετών πρόσφεραν υπηρεσίες με μπλοκάκι μέσω σύμβασης ΚΕΕΛΠΝΟ. Έ λοιπόν κάποια στιγμή η πολιτεία (επί κ.κ. Ξανθού και Πολάκη) τους πέταξε στα σκουπίδια σαν μεταχειρισμένα χαρτομάντηλα. Παρά το γεγονός πως έγιναν σχετικές παρεμβάσεις από την ΟΕΝΓΕ και προς τον διοικητή του ΚΕΕΛΠΝΟ κ. Ρόζενμπεργκ αλλά και προς τους υπουργούς. Μάλιστα από τους υπουργούς είχε ζητηθεί το αυτονόητο : για αυτούς (τους λίγους αριθμητικά) γιατρούς να ισχύσει ό,τι ακριβώς είχε νομοθετηθεί για τους (πολύ περισσότερους) γιατρούς του πρώην ΙΚΑ – όποιοι το επιθυμούν να ενταχθούν στο ΕΣΥ σε προσωποπαγείς θέσεις πλήρους και αποκλειστικής απασχόλησης ώστε να συνεχίσουν να προσφέρουν στην δημόσια πρωτοβάθμια περίθαλψη. Οι υπουργοί το αρνήθηκαν.\nΕΥΝΟΟΥΜΕΝΟΙ. Το αμαρτωλό ΚΕΕΛΠΝΟ λειτούργησε 2016 – 2018 ως «off – shore» του υπουργείου Υγείας ειδικά στο προσφυγικό. Διαχειρίστηκε δηλαδή κονδύλια που έπρεπε να δοθούν στα νοσοκομεία και στα ΚΥ των ακριτικών νησιών. Και τι έκανε με αυτά τα κονδύλια ; πάρτε μια γεύση : με πρόσχημα το προσφυγικό τοποθετήθηκαν «από το παράθυρο» ευνοούμενοι γιατροί χειρουργικών ειδικοτήτων μέσω ΚΕΕΛΠΝΟ σε πανεπιστημιακές χειρουργικές κλινικές ΤΩΝ ΑΘΗΝΩΝ ( ! ) . Οι υπουργοί αγνόησαν τις σχετικές συγκεκριμένες καταγγελίες.\nΕπίσης υπάρχει και μια τρίτη τεράστια αμαρτία του αμαρτωλού ΚΕΕΛΠΝΟ για την οποία επίσης δεν γίνεται λόγος στην «δημόσια» συζήτηση επί της κοινοβουλευτικής σκηνής. Αφορά την σκόπιμη κρατική προπαγάνδα προς την κοινή γνώμη για υγειονομικά θέματα. Παράδειγμα : το αμαρτωλό ΚΕΕΛΠΝΟ διαρκώς επί 364 μέρες τον χρόνο αδιαφορεί παγερά για τους τεράστιους κινδύνους που απειλούν την δημόσια υγεία λόγω της σκανδαλώδους και ανθυγιεινής πάγιας τακτικής της διαχείρισης των απορριμμάτων από το κράτος (υπουργεία, περιφέρειες και δήμους). Καθόλου … περιέργως λοιπόν το ΚΕΕΛΠΝΟ θυμάται τους «κινδύνους για την δημόσια υγεία» μόνο 1 μέρα από τις 365 εκάστου έτους – ναι σωστά μαντέψατε – όταν έχουν απεργία οι εργαζόμενοι στους τομείς καθαριότητας των δήμων. Κατά το αμαρτωλό ΚΕΕΛΠΝΟ κίνδυνο για την δημόσια υγεία δεν αποτελούν ούτε η μόνιμη αθλιότητα της Φυλής ούτε η αθλιότητα της Λευκίμμης. Μόνο οι απεργιακές κινητοποιήσεις των εργαζόμενων. Επίσης καθόλου δεν απασχολεί το αμαρτωλό ΚΕΕΛΠΝΟ η αθλιότητα των ράντζων και των κενών κλινών ΜΕΘ στο ΕΣΥ που επίσης τορπιλίζουν τη δημόσια υγεία. Ούτε βέβαια οι κίνδυνοι για την υγεία του πληθυσμού από την αλόγιστη δράση των «επενδυτών» στο περιβάλλον (βλ. Σκουριές, γιγάντωση εξορύξεων κλπ). Τόσο επί Λοβέρδου, όσο επί Γεωργιάδη, όσο και επί Ξανθού – Πολάκη …\nΤέλος να αναφέρουμε πως το αίτημα ΚΑΤΑΡΓΗΣΗΣ του αμαρτωλού ΚΕΕΛΠΝΟ με ταυτόχρονη μεταβίβαση ΟΛΩΝ των αρμοδιοτήτων του (διαχείριση δημοσίου χρήματος και ανθρώπινου δυναμικού) σε υπηρεσίες του ΙΔΙΟΥ του υπουργείου Υγείας είχε τεθεί στον κ. Ξανθό και λίγο αργότερα και στον κ. Πολάκη ήδη από το 2015. Το αίτημα αυτό είχε απορριφθεί με διάφορες αστήριχτες δικαιολογίες.\nΆρα όλες οι αμαρτίες του αμαρτωλού ΚΕΕΛΠΝΟ (που εξακολουθεί να υπάρχει ως ΕΟΔΥ πλέον) πήγασαν από την ίδια αμαρτωλή πολιτική. Από την πολιτική της άνομης διαχείρισης δημοσίου χρήματος («off – shore» και «outsourcing») προς διάφορους ημέτερους, αυτή της άνομης διαχείρισης μαύρης, προσωρινής και ελαστικής υγειονομικής εργασίας και αυτή της κατευθυνόμενης καθεστωτικής προπαγάνδας. Δηλαδή από την πολιτική της ΕΕ, του μεγάλου κεφαλαίου, των μνημονίων, του σύγχρονου καπιταλισμού. Μια πολιτική που ασπάζονται και η ΝΔ, και ο ΣΥΡΙΖΑ και το ΠΑΣΟΚ και όλα τα αστικά κόμματα.\nΌλα τα υπόλοιπα είναι για να έχουμε να λέμε.\n*Ο Πάνος Παπανικολάου είναι νοσοκομειακός γιατρός, ΓΓ της ΟΕΝΓΕ, μέλος του ΔΣ της ΕΙΝΑΠ, εκλεγμένος με το Ενωτικό Κίνημα για την Ανατροπή\nTags: κεελπνο, παπανικολάου\n« Συνεχίζουν τον αγώνα μέχρι τέλους οι εργαζόμενοι της ΣΙΔΕΝΟΡ!\nO αγώνας για το νομικό ορισμό του βιασμού και η σημασία του: μια αναγκαία απάντηση »


Υπερήφανοι πρωταθλητές στον Πειραιά - www.volleyplanet.gr : Ειδήσεις (νέα) για το Βόλλευ – News for Volleyball\nΟ Δημήτρης Καζάζης λίγο μετά το τέλος του πρωταθλήματος και με χαμόγελα ικανοποίησης για την επιστροφή του Ολυμπιακού στον θρόνο του πρωταθλητή δήλωσε «Είναι πολύ ωραίο το συναίσθημα μετά από δύσκολη χρονιά. Είμαστε χαρούμενοι και υπηρήφανοι. Αυτό ήθελε πολύ σκληρή δουλειά μέσα από τις δυσκολίες και μέσα από τον κορονοϊό. Όσο περνούν τα χρόνια κάνουμε αυτοκριτική, διορθωνόμαστε και έτσι ήρθα και πάλι για να πάρουμε τον τίτλο. Το έμψυχο δυναμικό ήταν εξαιρετικό. Συγχαρητήρια σε όλους».\nΟ Ανδρέας Ανδρεάδης έχοντας κατακτήσει τον 7ο τίτλο της καριέρας του και με χαμόγελα ικανοποίησης για την χρονιά υπογράμμισε τις διαφορές που είχε η ομάδα σε σχέση με την περσινή σεζόν…\nΟ Εβρίτης διεθνής κεντρικός υπογράμμισε «Ο Ολυμπιακός ήταν μία αλλαγμένη ομάδα σε σχέση με πέρυσι. Στα αποδυτήρια είμαστε μία οικογένεια και υπάρχει εξαιρετικό κλίμα και αυτό έπαιξε τον ρόλο του. Έχουμε σπουδαίους παίκτες. Ο Φρομ είναι από τους καλύτερους ακραίους στην Ευρώπη, ο Μιγιαήλοβιτς έχει μεγάλες παραστάσεις από το εξωτερικό και ο Έγκλεσκαλνς έχει πάρει πρωτάθλημα Γαλλίας. Μέσα από τις δυσκολίες του κορονοϊού καταφέραμε όλοι να ολοκληρώσουμε το πρωτάθλημα. Τη φετινή σεζόν την αφιερώνω σε όλους τους αθλητές, τους προπονητές, την διοργανώτρια αρχή και όλους όσοι συνέβαλαν στο να ολοκληρωθεί αυτό το πρωτάθλημα».\nΌσο για το μέλλον ο Ανδρεάδης δήλωσε έτοιμος να συνεχίσει να αγωνίζεται τονίζοντας «Όσο μπορώ να παίξω σε αυτό το επίπεδο θα συνεχίσω. Θέλω δύο χρόνια ακόμα να είμαι στο γήπεδο. Θέλω να ασχοληθώ και με την προπονητική αλλά όλα στην ώρα τους».\nΟ Δημήτρης Ζήσης έχοντας κατακτήσει πέρσι τον τίτλο με τον Παναθηναϊκό, φέτος συνέχισε στον δρόμο των επιτυχιών με την φανέλα του Ολυμπιακό πανηγυρίζοντας τον δεύτερο πρωτάθλημα της καριέρας του. Η ώρα της απονομής ξεχωριστή για τον έμπειρο λίμπερο των «ερυθρολεύκων» που τόνισε «Ήταν πολύ δύσκολο το πρωτάθλημα. Είχαμε να αντιμετωπίσουμε τον κορονοϊό. Κάθε μέρα είχαμε στο μυαλό μας το στόχο του πρωταθλήματος. Είχαμε ένα πρωτάθλημα με μεγάλη διακοπή, μετά περάσαμε όλοι κορονοϊό αλλά μέσα από αυτές τις δυσκολίες τα καταφέραμε. Εφέτος ήταν πιο δύσκολη χρονιά, άλλαξα ομάδα και ήταν ένα επιστέγασμα της δουλειάς μου. Κοιτάμε πλέον το Λιγκ Καπ».


efood - Δημοσιεύτηκε στις 17 Ιουν 2021 - 1 min read\nΌπως μπήκε το καλοκαίρι ορμητικά στη ζωή μας και απευθείας τα έκανε όλα λίγο πιο ρόδινα, λίγο πιο ωραία, έτσι ήρθε το update.\nΉρθε μία ωραία πρωία (ή όποτε έκανες update στην εφαρμογή, ξερωγώ) και έκανε το efood πιο όμορφο. Πιο λειτουργικό. Βελτίωσε την εμπειρία σου.\nΠλέον, όταν ανοίξεις το efood μπορείς να διαλέξεις τι ακριβώς χρειάζεσαι ανάμεσα σε χιλιάδες καταστήματα, ακόμα πιο γρήγορα και απλά.\nΑν θέλεις μπορείς να παραγγείλεις Φαγητό & Καφέ, να φέρεις το supermarket στην πόρτα σου σε 15’ με το efood market, να κάνεις τα ψώνια σου από Τοπικά καταστήματα όπως μανάβικα, κρεοπωλεία, ανθοπωλεία, να βάλεις παραγγελία από το supermarket ΣΚΛΑΒΕΝΙΤΗΣ, να παραγγείλεις e-φαρμακείο. Θα βρεις πανεύκολα τα αγαπημένα σου καταστήματα για να βάλεις την κλασική σου παραγγελία. Και θα έχεις πάντα και τα νέα καταστήματα της περιοχής σου κοντά.\nΌπως ήρθε αυτό το update, όπως ήρθε η δυνατότητα να έχεις ό,τι θέλεις, όποτε το θέλεις, στην πόρτα σου, θα έρθουν πολλά ακόμα τέλεια πράγματα στο αγαπημένο σου app. Ναι, το αγαπημένο σου, ας τα λέμε έξω από τα δόντια.


Οι Eκκλησίες του χωριού Ο Ναός δια μέσου των αιώνων έχει αποδειχθεί το κέντρο της λατρείας μας και ο σημαντικότερος τόπος της ζωής των πιστών. Όταν φτάνουμε σε μια χριστιανική κοινότητα, σ’ ένα χωριό ή σε μια πόλη, το πρώτο που συναντούμε είναι ο Ναός. Άλλοτε κτισμένος με απλότητα σαν ένα εξωκλήσι και άλλοτε λαμπρός, μεγαλοπρεπής με όλα τα χαρακτηριστικά της πιο σύγχρονης οικοδομικής τέχνης. Ο Ναός δεσπόζει παντού. Υψώνεται ανάμεσα στα σπίτια μας και στα σχολεία μας, ανάμεσα στα εργαστήρια και τα καταστήματα για να μας θυμίζει πάντοτε την παρουσία του Θεού στη ζωή μας. Ο Ναός ακόμη είναι ότι απτό ζητούν οι αισθήσεις μας για να έχουν πάντα ζωντανή την παρουσία του Θεού ανάμεσά μας. Ο Ναός με την παρουσία του υψώνει φραγμό στο κακό. Ανακόπτει την ορμή του κακού και συγχρόνως είναι μια σιωπηλή παρακίνηση προς το καλό. Ο Ναός τέλος είναι συνδεδεμένος με τα πιο σημαντικά γεγονότα της ζωής μας. Με το βάπτισμα μας, με τη Θ. Κοινωνία, με το γάμο, με τις επίσημες στιγμές της ζωής μας, με τον πόνο και τέλος μ’ αυτόν τον ίδιο το θάνατό μας. Ο Ναός είναι η ίδια η ζωή μας. Μέσα σ’ αυτόν τελείται το Μυστήριο των Μυστηρίων, η Θ. Ευχαριστία δια της οποίας ο πιστός ενώνεται με τον Τριαδικό Θεό της Αγάπης, θεώνεται, μεταμορφώνεται. Ο Ναός είναι βίωμα και εμπειρία ζωής. Να γιατί όταν μου ανατέθηκε να μιλήσω για τις εκκλησίες του χωριού μου προς στιγμήν δίστασα. Μέσα στην καρδιά μου ζωντάνεψαν ξανά βιώματα και εμπειρίες της παιδικής μου ζωής που έζησα μέσα στις εκκλησίες αυτές που με δυσκόλευαν να αναλάβω αυτό το έργο. Τελικά όμως το αποδέκτηκα αφού α) το χωριό μου, μού εμπιστεύτηκε αυτό το έργο και β) διότι οι κάτοικοι του Νέου Χωριού Πάφου καθώς και οι νεώτεροι, οι μικρότεροι από μένα χωριανοί πρέπει να γνωρίσουν το χωριό μας και ιδιαίτερα τις εκκλησίες μας. Θα ξεκινήσουμε το νοερό μας προσκύνημα με την εκκλησία του Αγίου Χαραλάμπους: Άγιος Χαράλαμπος\nΕίναι ο κυρίως ναός του χωριού μας και ο Άγιος Χαράλαμπος είναι ο πολιούχος του άγιος. Κτίστηκε ο ναός αυτός γύρω στο 1830. Ο ρυθμός του είναι μονόκλιτη βασιλική. Χωρούσε περίπου 1000 άτομα. Ήταν απλός και απέριττος Ναός. Εκείνο που τον εκαλλώπιζε ιδιαίτερα ήταν το ψηλό καμπαναριό. Ήταν κτισμένο με πέτρα πελεκητή. Ορθωνόταν πανύψηλο. Ήταν σωστό καλλιτέχνημα. Συνέχεια... Η εκκλησία του Τιμίου Προδρόμου Είναι παλαιότερη από την εκκλησία του Αγίου Χαραλάμπους. Αυτό υπολογίζεται από την χρονολογία που έφερε η εικόνα του Τιμίου Προδρόμου. Συγκεκριμένα η εικόνα αυτή η οποία ήταν « δέηση Χριστοδούλου ιερέως μετά της πρεσβυτέρας και των τέκνων τους» έφερε τη χρονολογία 1672. Συνέχεια...\nΒρίσκεται τέσσερα περίπου χιλιόμετρα νότια του χωριού στον κάμπο που απλωνόταν μέχρι την κοίτη του Πεδιαίου ποταμού. Μπορεί να σημειωθεί εδώ ότι η έκταση του κάμπου του χωριού μας ήταν 17 χιλιάδες στρέμματα. Το εκκλησάκι αυτό φαίνεται με γυμνό μάτι από τα υψώματα της Αγλαντζιάς. Συνέχεια...\nΕκκλησιαστική ιστορία – Ιερείς του χωριού\nΗ ονομασία του χωριού, Ν. Χωρίο, προήλθε από το γεγονός ότι υπήρχε πριν από αυτό «παλαιόν χωρίον». Δηλαδή οι κάτοικοι του Ν. Χωρίου μετοίκησαν από το παλαιό χωρίον που βρισκόταν περί τα 4 χιλιόμετρα δυτικά του Ν. Χωρίου. Η μετοίκηση έγινε επειδή εκεί στο παλαιό χωριό δεν υπήρχε νερό γι’αυτό και μέχρι τώρα η ονομασία του τόπου που βρισκόταν, φέρει το τουρκικό όνομα «κουρού γκιογιού» δηλαδή ξερό χωριό.


Μιχάλης Κατζουράκης: O άνθρωπος που έφερε το graphic design στην Ελλάδα, μιλά στη HuffPost Greece | HuffPost Greece\n15/02/2015 11:22 EET\nΠρωτοπόρος, πολυταξιδεμένος, με εφηβική πάντα ερευνητική διάθεση, ο γραφίστας, ζωγράφος και γλύπτης Μιχάλης Κατζουράκης αποκαλύπτει πτυχές του πολύπλευρου καλλιτεχνικού του έργου μέσα από δύο παράλληλες χρονικά εκθέσεις στο κέντρο της Αθήνας. Το Μπενάκη της Πειραιώς φιλοξενεί εν είδει αφιερώματος τις «Παραλλαγές», ιχνηλατώντας την ενασχόληση του καλλιτέχνη με την παρουσία του ανθρώπου στο αστικό τοπίο και τη στενή του σχέση με τη φωτογραφία. Πολύ κοντά, Ερμού και Αθηνάς, στην ευρύχωρη αίθουσα Καππάτου, παρουσιάζονται άγνωστα στο κοινό έργα μιας εξπρεσιονιστικής περιόδου του δημιουργού, φιλοτεχνημένα στις αρχές της δεκαετίας του ’60.\nΒλέποντας την έκθεση με τον Μιχάλη Κατζουράκη, τον ρωτώ πως νιώθει με τρεις αναδρομικές εκθέσεις αφιερωμένες στο έργο του, ένας σπάνιος φόρος-τιμής για εν ζωή καλλιτέχνη (η πρώτη στο Μακεδονικό Μουσείο Σύγχρονης Τέχνης της Θεσσαλονίκης, Μάιος – Ιούλιος 2001, η δεύτερη στο Εργοστάσιο της ΑΣΚΤ, Απρίλιος-Ιούνιος 2002).\nΘυμάμαι ότι ήθελα να κάνω μια αναδρομική το 2013, έτσι à la légère όπως λένε και οι Γάλλοι, διότι θα γινόμουν 80 ετών. Είχα αρχίσει να το συζητώ με τον Χριστόφορο Μαρίνο (επιμελητής της έκθεσης στο Μπενάκη) και σκεφτόμουν τι νόημα έχει μια αναδρομική μέσα σε 10 χρόνια. Επειδή του είχα πει ότι ζωγραφίζω κι έχω αρκετά carousels με slides εδώ και πάρα πολλά χρόνια, ενδιαφέρθηκε να τα δει. Από εκεί βγήκε η ιδέα στο Μπενάκη, που είναι βασισμένη στο αρχειακό φωτογραφικό υλικό. Και στην πρώτη έκθεση που έκανα στο Μακεδονικό, είχα αναφορά στις φωτογραφίες, αλλά δεν ήταν το βασικό θέμα. Η δεύτερη που αναφέρατε ήταν μια μεταφορά της έκθεσης στην Αθήνα, με τον ίδιο κατάλογο, αλλά καθώς το Εργαστήριο της ΑΣΚΤ είχε μεγαλύτερη χωρητικότητα, προστέθηκαν έργα.\nΚι εδώ, στην γκαλερί Καππάτου;\nΕίναι συμπληρωματική κάπως της έκθεσης που φιλοξενείται στο Μουσείο Μπενάκη, αλλά και διαφορετική κιόλας, με χειρονομιακά έργα του ’60 και χαρακτήρα εμφανώς εξπρεσιονιστικό. Αλλά, ενώ στήθηκε μόλις σε δύο ημέρες, το αποτέλεσμά της μ’ ευχαριστεί πολύ.\nΞεκινήσατε από το Παρίσι…\nΣτο Παρίσι πήγα σε ηλικία 18 χρονών κι έμεινα τέσσερα χρόνια. Μ’ έστειλαν να σπουδάσω αρχιτεκτονική. Ο πατέρας μου ούτε λόγος για να γίνω ζωγράφος, παρόλο που ο ίδιος ζωγράφιζε. Είχε μάλιστα τέτοια ικανότητα, που αντέγραφε έργα του Ρούμπενς με φοβερή ευχέρεια. Το όνειρό του όμως για εμένα ήταν να σταδιοδρομήσω σε μια Τράπεζα ή σε μια μεγάλη εταιρεία, όπως η Mobil εκείνη την εποχή. Είχε αγωνία μη γίνω ζωγράφος και πεινάσω.\nΤον διαψεύσατε όμως και μετατρέψατε το έντυπο διαφημιστικό υλικό σε εικαστική τέχνη.\nΗ περίοδος του 60 ήταν εξαιρετικά γόνιμη για την Ελλάδα. Εγώ τότε για βιοποριστικούς λόγους έκανα graphic design. Όταν ήρθα στην Ελλάδα κι έδειξα σχέδιά μου στον Φρέντυ Κάραμποτ - ήταν μεγαλύτερός μου δέκα χρόνια τότε -, μου πρότεινε αμέσως να γίνουμε συνεταίροι, ενώ δεν είχε κανένα λόγο να το κάνει αυτό. Κι έτσι ξεκίνησε η ιστορία του γραφείου («Κ+Κ - Διαφημιστικό Κέντρο Αθηνών») , όπου κάναμε αφίσες για τον Τουρισμό κι ήταν μια πραγματικά όμορφη, δημιουργική περίοδος.\nΤο παράδοξο είναι ότι δηλώνετε τεμπέλης.\nΔεν ήθελα να κάνω πράγματα για να αρέσουν, οπότε έκανα κάτι άλλο για να επιζήσω. Έτυχε για καθαρά βιοποριστικούς λόγους ν’ ασχοληθώ με διάφορες δουλειές, όπως με τις γραφικές τέχνες, αλλά πάντοτε είχα την ευελιξία και την περιέργεια ν’ ασχοληθώ με διάφορα πράγματα.Γύρω στο 70, έκανα μια έκθεση στο Χίλτον με κατασκευές διαφόρων γεωμετρικών γλυπτών και τα φώτισα με black light. Ήταν κάτι πολύ θεαματικό, το οποίο όμως απέρριψε το κοινό. Αλλά εντυπωσίασε αρχιτέκτονες, όπως ο Θύμιος Παπαγιάννης, ο Αλέξανδρος Τομπάζης, ο Νίκος Βαλσαμάκης και μου ζήτησαν συνεργασία σε έργα τους. Τότε προέκυψε και η συνεργασία μου με τον εφοπλιστή Περικλή Παναγόπουλο, ο οποίος ήθελε να κάνει κάτι διαφορετικό. Ο Παναγόπουλος τότε ήταν στο ξεκίνημα του, διευθυντής σε μία ναυτιλιακή εταιρεία κι αποφάσισε να ξεκινήσει μόνος του με ένα πλοίο που στοίχιζε τότε 19 εκ. δολάρια, καθόλου μικρό ποσό για την εποχή. Ήρθε το πλοίο από Δανία και του πρότεινα να κάνουμε ένα vernissage με τα έργα που είχα. Του άρεσε η ιδέα και προχωρήσαμε. Έκτοτε έκανα πάρα πολλά πλοία και ταξίδεψα παντού.\nΟ Άγγελος Δεληβοριάς, μιλώντας για το έργο σας, σας χαρακτήρισε από τους τελευταίους υπερασπιστές της αφαιρετικής προσέγγισης.\nΜια φορά στο Βερολίνο ένας Γερμανός με ρώτησε «Αυτό τι παριστάνει;» «Τον εαυτό του», απάντησα.\nΓια μένα η ζωγραφική είναι πάρα πολύ συγκεκριμένη, γιατί οι αφορμές μου είναι πάντα από το περιβάλλον. Δεν είμαι αφηρημένος με την έννοια τη γεωμετρική, τη θεωρητική. Η πιο “αφηρημένη” δουλειά που έκανα ίσως ήταν στο Γκαίτε το ’69, όπου ξεκινούσα με ένα τετράγωνο κι έναν κύβο, αλλά μήπως κι αυτά δεν είναι “συγκεκριμένα”;\nΕίστε ένας «σκαπανέας» της πόλης κι αυτό διατρέχει τη δουλειά σας από το ξεκίνημά σας.\nΑπό τις καμινάδες στο Παρίσι όπου σπούδαζα ως τους ενδιάμεσους χώρους, που περνούν συνήθως απαρατήρητοι, όπως οι μεσοτοιχίες και οι πλινθόκτιστες μάντρες, με ενδιαφέρουν ως αποτυπώσεις της ζωής. Τα ίχνη που αφήνει ο άνθρωπος με τις επεμβάσεις του στην πόλη είναι ένα θέμα που με απασχολεί, κι επανέρχομαι σε αυτό.\nΣτα εγκαίνια της έκθεσης στο Μπενάκη επιφύλαξαν μια έκπληξη για τον καλλιτέχνη: μια τούρτα με κεράκι για τα γενέθλιά του. Ο Κατζουράκης, όταν τον ρώτησαν για την ηλικία του, θυμήθηκε τον παιδικό φίλο του, κορυφαίο γλύπτη, Γιώργο Ζογγολόπουλο: «Όταν έγινε 98 του ευχήθηκαν να τα εκατοστίσει. Κι εκείνος τους απάντησε: «Μόνο; τι σας έκανα;».\ninfo: Μουσείο Μπενάκη – Κτήριο οδού Πειραιώς,Πειραιώς 138 & Ανδρονίκου I 210 3453111\nΑίθουσα Τέχνης Καππάτος, οδός Αθηνάς 12, Μοναστηράκι, Αθήνα, εως τις 28 Φεβρουαρίου\nPLUS: Culture εικαστικά ζωγραφική Μιχάλης Κατζουράκης Μουσείο Μπενάκη Αίθουσα Τέχνης Καππάτος Συνέντευξη


Επικίνδυνα για την υγεία παιχνίδια | Ευρώπη | DW | 22.10.2007\nΕπικίνδυνα για την υγεία παιχνίδια\nΜετά τις αλλεπάλληλες αποσύρσεις παιχνιδιών Made in China για λόγους ασφαλείας στην Ευρώπη και τις ΗΠΑ το περασμένο καλοκαίρι, η ΕΕ προτίθεται να προχωρήσει στη λήψη αυστηρών μέτρων. Στο στόχαστρο οι εισαγωγείς.\nΑπανωτά πλήγματα υπέστη τους τελευταίους μήνες η γνωστή εταιρία παιχνιδιών Mattel. Από το καλοκαίρι απέσυρε πάνω από 20 εκατομμύρια τεμάχια δημοφιλών παιχνιδιών καθώς περιείχαν μόλυβδο σε ποσότητες επιβλαβείς για την υγεία. Τα περισσότερα από αυτά είχαν κατασκευαστεί στην Κίνα. «Το να ρίξει κανείς όλη την ευθύνη στους Κινέζους θα ήταν όμως άδικο», υπογραμμίζει ο γερμανός ευρωβουλευτής του Χριστιανοδημοκρατικού Κόμματος Καρλ Χάιντς Φλόρεντς, σημειώνοντας: «Σε ηλεκτρικές συσκευές την ευθύνη την έχει πάντοτε ο εισαγωγέας – ανεξαρτήτως του εάν έχει κατασκευάσει το προϊόν ή όχι. Αυτός είναι ο κανονισμός που θα πρέπει να υιοθετήσουμε. Γιατί τα ευρωπαϊκά τελωνεία δεν μπορούν να ελέγχουν τόσο μεγάλο αριθμό προϊόντων».\n"Κυρώσεις στις ίδιες τις εταιρίες"\nΟ κ. Φλόρεντς προτείνει να επιβάλλονται κυρώσεις στις ίδιες τις εταιρίες που λανσάρουν επικίνδυνα για την υγεία προϊόντα στην αγορά. Μόνον έτσι, όπως λέει, θα είναι σίγουρο ότι τα προϊόντα έχουν προηγουμένως ελεγχθεί από τις εταιρίες. Γιατί όταν τα προϊόντα αυτά έχουν φτάσει στα χέρια των παιδιών είναι ήδη πολύ αργά: όταν μία εταιρία ανακοινώνει απόσυρση ενός προϊόντος, μόλις το 1/10 εξ΄ αυτών επιστρέφει σε αυτή.\nΟργανώσεις για την προστασία των καταναλωτών ζητούν εδώ και καιρό να αναλάβουν το δύσκολο αυτό έργο ανεξάρτητοι ελεγκτές. Η λήψη αυστηρότερων μέτρων, όπως σημειώνουν, δεν πρόκειται να επιφέρει αποτέλεσμα. Τα μέτρα που ισχύουν σήμερα είναι ήδη πολύ αυστηρά, θα πει και ο επικεφαλής του ευρωπαϊκού συνδέσμου προστασίας των καταναλωτών Τζιμ Μούρει, μόνο που δεν εφαρμόζονται στην πράξη: «Υπάρχουν δύο σαφείς κανόνες: πρώτον οι αρμόδιες αρχές στις χώρες - μέλη οφείλουν κάθε τόσο να πραγματοποιούν δειγματοληπτικούς ελέγχους και δεύτερον να μεταφέρουν τα αποτελέσματα στις Βρυξέλλες. Τίποτε από αυτά δεν συμβαίνει σήμερα, σύμφωνα με τα όσα γνωρίζω».\n"Geprüfte Sicherheit" στη Γερμανία\nΟ επικεφαλής της Mattel Robert A. Eckert\nΠολλές γερμανικές εταιρίες παιχνιδιών αναθέτουν για το λόγο αυτό τον έλεγχο σε ανεξάρτητους οργανισμούς. Όταν τα προϊόντα δεν παρουσιάζουν πρόβλημα, το προϊόν παίρνει το σήμα GS, Geprüfte Sicherheit, δηλαδή ελεγμένη ασφάλεια. Ωστόσο αυτό δεν βρίσκει σύμφωνη την ΕΕ που υπογραμμίζει ότι η πρακτική αυτή παρεμποδίζει την ελεύθερη διακίνηση αγαθών στην Ευρώπη. Ανταυτού προτείνεται η αναβάθμιση του ευρωπαϊκού σήματος CE. Ο επικεφαλής τους ευρωπαϊκού συνδέσμου για την προστασία των καταναλωτών δεν φαίνεται να συμφωνεί:\n«Αυτό προκαλεί σύγχυση στους καταναλωτές. Οι άνθρωποι νομίζουν ότι το προϊόν έχει κατασκευαστεί στην ΕΕ ή ότι έχει ελεγχθεί από την αρμόδια ευρωπαϊκή υπηρεσία. Και τα δύο όμως δεν ισχύουν».\nΜε το σήμα CE οι εταιρίες πιστοποιούν απλά ότι τα προϊόντα τους πληρούν τις ευρωπαϊκές προδιαγραφές, κάτι που όμως δεν ελέγχεται. Καλύτερο παράδειγμα εδώ μερικά από τα προϊόντα που απέσυρε η Mattel και τα οποία είχαν το ευρωπαϊκό σήμα CE.\nΜόνιμος σύνδεσμος http://p.dw.com/p/BtQe


Πράσινο Κίνημα: Αντιδημοκρατική η μείωση των αιρετών σε Περιφέρειες και Δήμους - Πράσινο Κίνημα\nΠράσινο Κίνημα: Αντιδημοκρατική η μείωση των αιρετών σε Περιφέρειες και Δήμους\nΤο Πράσινο Κίνημα αφού εξέφρασε εγκαίρως την διαφωνία του με το νομοσχέδιο για τις εκλογές στην αυτοδιοίκηση, για την κατάργηση της Απλής Αναλογικής επανέρχεται για να στηλιτεύσει τη σημαντική μείωση στον αριθμό των μελών στα Περιφερειακά και Δημοτικά Συμβούλια, καθώς τίθεται ευθέως πλέον θέμα δημοκρατικής αντιπροσωπευτικής εκπροσώπησης. Με το νομοσχέδιο, αυτό, ουσιαστικά νοθεύεται η αντιπροσωπευτικότητα της λαϊκής εντολής, στις εκλογές της τοπικής αυτοδιοίκησης.\nΟ νέος αριθμός Δημοτικών Συμβούλων ορίζεται στις παρ. 2 και 3 του άρθρου 1 του Νομοσχεδίου «Εκλογή Δημοτικών και Περιφερειακών Αρχών», που βρίσκεται σε επίσημη διαβούλευση έως την 18η Μαρτίου. Παράλληλα, με την αντιδημοκρατική μείωση των περιφερειακών και δημοτικών συμβούλων, αυξάνουν τα παράβολα για τους υποψηφίους Περιφερειάρχες, Δημάρχους, Περιφερειακούς και Δημοτικούς Συμβούλους, με αποτέλεσμα να μην είναι δυνατή η συμμετοχή από όλους τους κοινωνικούς χώρους, για οικονομικούς λόγους.\nΑυτή η μείωση των αριθμών των μελών στα Περιφερειακά και Δημοτικά Συμβούλια, απασχόλησε εκ νέου την Κεντρική Ένωση Δήμων Ελλάδας, στην πρόσφατη συνεδρίαση της, προκαλώντας την αντίδραση ακόμα και της “γαλάζιας” ηγεσίας της.\nΔυστυχώς όμως, όπως έχει τονίσει ξανά το Πράσινο Κίνημα, από την σημερινή ελλειμματική ηγεσία της ΚΕΔΕ, η οποία έχει δεχθεί μετά από δεκαετίες για πρώτη φορά να μειωθεί η καταστατική θέση των αιρετών δεν μπορούμε να περιμένουμε πολλά. Η «αφωνία» που επέδειξαν για λόγους κομματικής νομιμότητας στα νομοσχέδια, για το περιβάλλον, την ανακύκλωση και τη χωροταξία, μας δείχνουν τι θα συμβεί και στο νομοσχέδιο για την αυτοδιοίκηση.\nΜε εντολή Μαξίμου αρπάζουν τις ιαματικές πηγές\nΠαράλληλα, το Πράσινο Κίνημα παρακολούθησε με μεγάλο ενδιαφέρον τα όσα ειπώθηκαν στο Κοινοβούλιο μετά από ερώτηση βουλευτών της αντιπολίτευσης για το Νομοσχέδιο που «κλέβει» τις ιαματικές πηγές των Δήμων σε όλη την Ελλάδα για να τις δώσει σε μια Ανώνυμη Εταιρεία.\nΜία υπόθεση που θυμίζουμε ότι έχουν ήδη εκδοθεί ομόφωνες καταδικαστικές Αποφάσεις, που ζητούν την απόσυρση των άρθρων 7 έως 14 του Ν/Σ, από τον ΣΔΙΠΕ (Σύλλογο Δήμων Ιαματικών Πηγών Ελλάδας), από την ΚΕΔΕ και από ΠΕΔ (Περιφερειακές Ενώσεις Δήμων).\nΌποιος παρακολούθησε τη συνεδρίαση διαπίστωσε με τον πλέον επίσημο τρόπο ότι πρόκειται για εντολή από το Μαξίμου. Συγκεκριμένα, ο Υπουργός Τουρισμού, Χάρης Θεοχάρης, στην τοποθέτησή του από το βήμα της Βουλής δήλωσε: “Εμείς ως Υπουργείο πήραμε τις κατευθυντήριες γραμμές από το Υπουργικό Συμβούλιο, τις κάναμε νομοθετικές προτάσεις και μπήκαμε σε μια διαδικασία προδιαβούλευσης.” Μάλιστα, ο Υπουργός κατηγόρησε τους επίσημους θεσμικούς εκπροσώπους των Δήμων ότι «πρόδωσαν» τις διατάξεις του νομοσχεδίου που ο ίδιος τους έστειλε.\nΟ Συμπρόεδρος του Πράσινου Κινήματος, κ. Κώστας Καλογράνης δήλωσε σχετικά: “Σε μία τόσο σημαντική συγκυρία η τοπική αυτοδιοίκηση δεν έχει την ηγεσία που θα της άξιζε. Η πλειοψηφία της ΚΕΔΕ προτίμησε το κομματικό κοστούμι από το αυτοδιοικητικό και οδηγεί την αυτοδιοίκηση σε θεσμική οπισθοχώρηση. Είχαμε καταθέσει εγκαίρως τις θέσεις μας από την αρχή που έγιναν γνωστά τα βασικά σημεία του νομοσχεδίου για τις εκλογές στην αυτοδιοίκηση. Πλέον καλούμε, κατά την διάρκεια της διαβούλευσης, να αναλάβουν όλοι τις ευθύνες τους, ώστε να ψηφιστεί ένα νομοσχέδιο που θα είναι σε δημοκρατική κατεύθυνση και θα ενισχύει την αναβάθμιση του θεσμού. Δεν υπάρχει κανένα ουσιαστικό επιχείρημα για να μειωθεί ο αριθμός των Περιφερειακών και Δημοτικών Συμβούλων. Αντίθετα, με το νομοσχέδιο αυτό, θα νοθευτεί η αντιπροσωπευτική εκπροσώπηση των πολιτών στην τοπική αυτοδιοίκηση, που είναι ο εγγύτερος θεσμός προς τον πολίτη”.


Μαξιλαροθήκη Percale (200tc) Sunshine Home 50 cm x 70 cm | looking shop\nΑρχική σελίδαΣπίτι & ΚήποςΕίδη σπιτιούΛευκά είδηΜαξιλαροθήκη Percale (200tc) Sunshine Home 50 cm x 70 cm\nΜαξιλαροθήκη Percale (200tc) Sunshine Home 50 cm x 70 cm\nΜαξιλαροθήκη μεμονωμένη ολόλευκη, αρίστης ποιότητας, από 100% βαμβάκι. Ιδανική επιλογή για το ξενοδοχείο σας, προσφέροντας υγιεινή και φροντίδα στους επισκέπτες, ενώ ταυτόχρονα χαρακτηρίζεται για την μεγάλη αντοχή στο καθημερινό πλύσιμο. Φίνα εμφάνιση, απαλότητα στην αφή, μεγάλη αντοχή του στον χρόνο, ευκολία στο σιδέρωμα, ακοπίαστο ύφασμα, επεξεργασία antipeeling. Πυκνότητα κλωστών: 200 TC. Συνδυάστε με ίδιου σχεδίου σεντόνια για ένα ολοκληρωμένο αποτέλεσμα.\nΣετ Σεντόνια Cotton Feelings 110 Beige Sunshine Home Μονό (165×270)\nMπουρνούζι παιδικό με κουκούλα Fuchsia Sunshine Home Ηλικία 8 -10


Eκτακτο: Έγιvε Iσχυρός Σεισμός στην Xώρα\nΑρχική Αρχική Eκτακτο: Έγιvε Iσχυρός Σεισμός στην Xώρα\nΟ Εγκέλαδος δε λέει να ησυχάσει…\nΠόσα ρίχτερ ήταν ο νέος αυτός σεισμός? Μέχρι στιγμής δεν υπάρχουν αναφορές για ζημιές ή τυχών τραυματισμούς. Ο σεισμός έγινε έντονα αισθητός στην περιοχή, καθώς είχε μεγάλη διάρκεια, γεγονός που ανησύχησε τους κατοίκους. Οι δηλώσεις του κ. Λέκκα για το σεισμό….\nΟ σεισμός είχε εστιακό βάθος μόνο 5 χλμ, γεγονός που προκάλεσε ανησυχία\nστους κατοίκους, καθώς η δόνηση είχε πολύ μεγάλη διάρκεια.\nΔΕΙΤΕ ΕΠΙΣΗΣ> Ο Kώστας Λεφάκης Πρoειδoπoιεi για Mάρτιο!! Aλλαγές «Φωτιά» & NEOI Epwτες για Aυτά τα 6 ζώδια\nΤι λέει για τον σεισμό ο κ. Ευθύμιος Λέκκας;\nΜέχρι στιγμής δεν υπάρχουν αναφορές για ζημιές ή τραυματίες, ενώ αξίζει να σημειωθεί ότι η σεισμική δόνηση, είχε πολύ μεγάλη διάρκεια γεγονός που ανησύχησε τους κατοίκους.\nΤο επίκεντρο του σεισμού εντοπίστηκε στον υποθαλάσσιο χώρο 13χλμ νοτιοανατολικά της Ζακύνθου, ενώ το εστιακό βάθος υπολογίζεται στα 5χλμ.\nΔΕΙΤΕ ΕΠΙΣΗΣ> Tραγωδία Bάρκιζα: «Το Έδεvα & Έβγαιvα με τις Παρέες μoυ» Λέει η Μάνα για το Μωρo που Kάηκε Ζωντανό\nΣύμφωνα με την αναθεωρημένη λύση του Γεωδυναμικού Ινστιτούτο του Αστεροσκοπείου Αθηνών η σεισμική δόνηση είχε ένταση 4,4 βαθμούς της κλίμακας Ρίχτερ.\nΣύμφωνα με την μέτρηση του Ευρωμεσογειακού Ινστιτούτου ο σεισμός είχε ένταση 4,7\nβαθμούς της κλίμακας Ρίχτερ. Το επίκεντρο του σεισμού εντοπίστηκε 19χλμ νοτιοανατολικά του ησιού της Ζακύνθου.\nΔΕΙΤΕ ΕΠΙΣΗΣ> Tρoμάξαμε Nα την Αvαγνωρίσουμε: Eτσι Ήταν η Ζένια τoυ «Ροwer 0f Lονe» ΠPIN τις πλαστικές\nΕυθύμιος Λέκκας για τον σεισμό στην Ζάκυνθο\nΤην εκτίμηση ότι ο σεισμός των 4,5 Ρίχτερ που σημειώθηκε το βράδυ της Πέμπτης (28/02/2019) συνιστά «μεμονωμένο γεγονός», παρά το γεγονός ότι εκδηλώθηκε στην ίδια περιοχή, που είχε δώσει η πολύ ισχυρή δόνηση των 6,8 Ρίχτερ στις 26/10/2018, εκφράζει ο πρόεδρος του Οργανισμού Αντισεισμικού Σχεδιασμού και Προστασίας, Ευθύμιος Λέκκας, σε δηλώσεις του στο Newsbomb.gr.\n«Η δόνηση είχε μέγεθος 4,5 Ρίχτερ, εκδηλώθηκε 20 χλμ. νοτίως της πόλης της Ζακύνθου, στο θαλάσσιο χώρο. Είναι στην ευρύτερη περιοχή του σεισμογόνου που έδωσε το σεισμό των 6,8 Ρίχτερ», δήλωσε ο κ. Λέκκας.\nΠαράλληλα, ο πρόεδρος του ΟΑΣΠ εμφανίστηκε απολύτως καθησυχαστικός ως προς την εξέλιξη του φαινόμενου και πρόσθεσε: «Ο σεισμός έγινε αισθητός, αλλά απ’ ό,τι φαίνεται πρόκειται για μεμονωμένο γεγονός»… πηγή\nΠροηγούμενο άρθροTραγωδία Bάρκιζα: «Το Έδεvα κι Έβγαιvα με τις Παρέες μoυ» Λέει η Μάνα για το Μωρo που Kάηκε\nΕπόμενο άρθροΑισθηματικές Προβλέψεις της Παρασκευής!! Επαvασύνδεση «Φωτιά» Φέρvει τα Πάvω-Kάτω σε Aυτά τα 5 ζώδια


Σας ευχαριστώ που ήρθατε στη ζωή μου! - Eimaimama.gr\nH ιστορία της Αλεξάνδρας\nΣκέφτηκα να σας διηγηθώ και τους 4 τοκετούς μου, αλλά μάλλον θα σας κούραζα πολύ. Γι’ αυτό και θα σας διηγηθώ τον τελευταίο μου τοκετό που είναι και πιο πρόσφατος!\nΛέγομαι Αλεξάνδρα και είμαι 28 ετών. Έχω 4 παιδάκια, 7 χρονών, 6 χρονών, 5 χρονώ και 4 μηνών.\nΌταν αποφασίσαμε με τον άντρα μου να κάνουμε και 4ο μωράκι, δεν περίμενα ότι σε ένα μήνα θα έμενα κατευθείαν έγκυος. Φανταστείτε ότι λέγαμε πέρσι τον Σεπτέμβριο να βάλουμε μπροστά για 4ο παιδάκι και τον Οκτώβριο έμεινα έγκυος. Όταν έκανα το τεστ, δεν μπορούσα να το πιστέψω! Όταν τελικά… σιγουρεύτηκα, δεν έχασα καιρό και έκλεισα αμέσως ραντεβού με τον γιατρό μου. Ε, ήταν πλέον σίγουρο και από την επιστήμη!\nΗ εγκυμοσύνη μου ήταν πολύ καλή. Φυσικά και στις 4 εγκυμοσύνες δεν είχα κανένα προβλημα. Ο καιρός περνούσε και όλα πήγαιναν καλά. Όταν έφτασα στην 36η εβδομάδα και πήγα ξανά για υπέρηχο, ο γιατρός μου είπε ότι το μωρό είναι πάλι αρκετά μεγάλο. Θέλω να σας πω ότι και τα άλλα 3 παιδιά μου γεννήθηκαν μεγάλα (4.500 ο πρώτος, 3900 η κόρη μου και 4 κιλά ο τρίτος), οπότε καταλαβαίνετε ότι σοκαρίστηκα πάλι, γιατί δεν είναι και ότι καλύτερο το μεγάλο βάρος στα μωρά.\nΤέλος πάντων, μου είπε ότι είναι περίπου 3100 σε βάρος και αν γεννήσω στην αναμενόμενη ημερομηνία, θα φτάσει σίγουρα τα 4 1/2 κιλά! Να σας πω την αλήθεια, από τη μια χαιρόμουν πάρα πολύ που το μωράκι μου ήταν μια χαρά και είχε πολύ καλά κιλά, αλλά σκεφτόμουν ότι πάλι θα δυσκολευτώ πολύ… Γιατί όλα μου τα παιδιά τα γέννησα φυσιολογικά και όχι με καισαρική.\nΑποφασίσαμε να περάσουν 2 εβδομάδες ακόμα και αν παίρνει αρκετό βάρος να κάνουμε τεχνητούς πόνους. Τελικά δεν χρειάστηκε… Την 37η εβδομάδα, με έπιασαν οι πόνοι και γέννησα σε μια ώρα. Δεν παιδεύτηκα σχεδόν καθόλου. Το μωρό μου γεννήθηκε 3900. Φανταστείτε να γεννιόταν και 3 βδομάδες αργότερα! Ευτυχώς όλα πήγαν καλά!\nΕυτυχώς που είναι πολύ ήσυχο μωρό γιατί τα άλλα τρία δεν είναι και τα πιο ήσυχα παιδάκια του κόσμου! Δεν πειράζει, όμως… Το σημαντικό είναι ότι χωρίς αυτά δεν μπορούμε να ζήσουμε! Είναι ότι καλύτερο μας έχει τύχει!\nΣας αγαπάμε πολύ, αγγελούδια μας Γιώργο, Μαρία, Κυριάκο και Κωνσταντίνε!\nLiana Απρίλιος 06, 17:53\nΠολύ όμορφα παιδια΄και τα 4 να τα χαιρεσαι και να είναι πάντα γερά και τυχερά !! Και εγώ πάντα ήθελα μεγάλη οικογένεια αλλά δεν τα κατάφερα, είχα πολλά γυναικολογικά προβλήματα. Με αξίωσε ο Θεος με 2 γιους και είμαι ευτυχισμένη ! Ο πρώτος είναι τώρα 16 χρονών και γεννήθηκε 4350 κιλά και ο δευτερος είναι 6,5 χρονών (εχασα 2 παιδιά στο ενδιάμεσο...) και γεννηθηκε 4950 κιλά !!! Και εγώ με φυσιολογικούς τοκετους και χωρίς επισκληρίδιο ο δευτερος !!! Μια χαρά είναι τα μεγάλα μωρά !!! Να είναι όλα τα παιδιά του κόσμου γερά και να εχουν γονεις που τα αγαπάνε.\nkalliope Απρίλιος 06, 15:00\nειμαστε το ιδιο!ειμαι 27 με την διαφορα οτι εμας ειναι ολα κοριτσια!6χρονων,5χρονων,3ων και η μικρη μας σαραντιζει την τεταρτη!δεν ζουμε χωρις αυτα!ειναι ολο το νοημα παρολο που ειμαστε μικροι!βεβαια για να μην ειναι ο αντρας μου το μονο αρσενικο της οικογενειας υιοθετησαμε κ εναν σκυλακο 3 μηνων σκετη γλυκα!ειμαστε πληρης!\nMARIA STR Απρίλιος 06, 14:24\nΕίναι όλα πανέμορφα!!! Να τα χαίρεστε :)


Τρίτη, 26 Ιανουαρίου 2021 05:23:37 ΠΜ\nΑρχική›Απόψεις›Από θέσεως...›Βασίλης Βασιλόπουλος›Προληπτική γραμμή πίστωσης ή πιστωτική γραμμή πρόληψης;\n10:26 - 18 Οκτ 2014\nΕίναι δυο διαφορετικά πράγματα όσο και να το παλέψει κάποιος για το αντίθετο. Η πρώτη σημαίνει ότι γίνεται η δεύτερη όταν βγεις στις αγορές και φας τα μούτρα σου. Έχεις την ωραία σου προληπτική γραμμούλα και εκεί που ξεμυτίζεις να πάρεις δανεικά χωρίς να τη χρησιμοποιείς σου ορμάνε οι pocket pickers και παθαίνεις αυτό που έπαθες και την Τετάρτη. Πανικό και στον κηδεμόνα σου. Τότε η πρόληψη πάει περίπατο μέχρι το τέλος της φράσης, για να εξηγήσει το στραπάτσο από τις καταστροφικές αποδόσεις των ομολόγων σου και κυρίως το γεγονός ότι έσπευσες να ξαναψωνίσεις μνημόνια.\nΜια άλλη περίπτωση αφορά τα σκισμένα μνημόνια.\nΕάν παλεύει η κυβέρνηση για να σκίσει τα μνημόνια και να βγει από την 1-1-2015 στις αγορές, γιατί κατηγορεί την αξιωματική αντιπολίτευση ότι θα σκίσει τα μνημόνια και θα τα σπάσει με τους δανειστές? Κάποιος ψεύδεται συνεπώς.\nΕάν δεν θέλει να τα σκίσει η κυβέρνηση και δεν πάρει άλλα μέτρα, τότε έρχεται σε σύγκρουση με τους δανειστές και δεν παίρνει την πιστωτική γραμμή. Αλλά ρωτάει καλού κακού μήπως έχουν καμιά ιδέα στο ΣΥΡΙΖΑ για το πώς να γίνει η ταρζανιά. Μα, εάν ήξεραν στην Κουμουνδούρου, θα ήταν ήδη εξουσία…\nΤο κορυφαίο όλων σε μια δημοκρατία όμως είναι το ακόλουθο παράδειγμα παραδοξολογίας για να μην πω τίποτα άλλο.\nΕάν λες ότι θες να απαλλάξεις τη χώρα από το χρέος και την επιτήρηση αλλά ο αντίπαλός σου θα φέρει την καταστροφή εάν την απαλλάξει από το χρέος και την επιτήρηση, μάλλον ψεύδεσαι. Αν μάλιστα χρησιμοποιείς το επιχείρημα διεθνώς έως ότου οι αγορές συνδέσουν την καταστροφή της χώρας σου με τον αντίπαλό σου, απλώς διεκδικείς να καταλύσεις το πολίτευμα για να παραμείνεις εξουσιαστής με το στανιό. Μάλλον το έχεις επιτύχει αφού είναι κοινός τόπος στα media οτι εάν κυβερνήσει ο αντίπαλός σου, οι αποδόσεις ομολόγων θα σπάσουν κάθε ρεκόρ και θα διαλυθούν το Χρηματιστήριο και οι Τράπεζες. Υπό αυτές τις συνθήκες μπορεί να ζητήσεις να εκλέξεις και Πρόεδρο Δημοκρατίας με απλή πλειοψηφία 151…\nΤελευταία τροποποίηση στις 10:42 - 18 Οκτ 2014


Μαξίμου για Μαρινάκη: Ως αρχηγός κόμματος δικαιούται και διακαναλική συνέντευξη - Sputnik Ελλάδα\n17:47 25 ΦΕΒΡΟΥΑΡΙΟY 2020\n12:03 17.05.2019 (ΕΝΗΜΕΡΩΘΗΚΕ 15:20 17.05.2019) Λήψη σύντομου url\nΜε μια ειρωνική ανακοίνωση, το Μέγαρο Μαξίμου καλεί τον Βαγγέλη Μαρινάκη να δώσει κι άλλες συνεντεύξεις πριν τις εκλογές, παρατηρώντας πως «δικαιούται και διακαναλική» ως «αρχηγός κόμματος».\n«Όσο ο διωκόμενος για εμπορία ναρκωτικών κ. Μαρινάκης βλέπει ότι πόνταρε σε κουτσό άλογο μήπως και καθαρίσει τις εκκρεμότητές του, τόσο αγχώνεται και βγαίνει από την κουρτίνα για να δώσει συνεντεύξεις», σημειώνει σε ανακοίνωση, το γραφείο Τύπου του πρωθυπουργού, με αφορμή τη χτεσινή τηλεοπτική συνέντευξη του κ. Μαρινάκη.\nΤο Μαξίμου χαρακτηρίζει τη συνέντευξη του κ. Μαρινάκη στον Alpha «αμιγώς πολιτική», τονίζοντας «μηρύκασε όσες ανοησίες είχε συλλαβίσει και πριν από έναν μήνα».\n«Ευτυχώς, όμως, μας πληροφόρησε ότι οι ιστορικές εφημερίδες που αγόρασε για να τις κάνει φερέφωνο της Ν.Δ. στηρίζουν την κεντροαριστερά και ότι ο ίδιος είναι Ποτάμι», προστίθεται.\nΣυνεχίζοντας, το Μαξίμου καλεί τον κ. Μαρινάκη να δώσει κι άλλες συνεντεύξεις.\n«Εμείς πάντως θα τον ενθαρρύνουμε να δώσει κι άλλες συνεντεύξεις πριν τις εκλογές. Ως αρχηγός κόμματος εξάλλου δικαιούται και διακαναλική», σημειώνεται.\n«Γιατί όσο βγαίνει τόσο καταλαβαίνει ο κόσμος πως η οικογένεια Μητσοτάκη στηρίζει και στηρίζεται στην υγιή επιχειρηματικότητα», καταλήγει η ανακοίνωση του Μαξίμου.\nΜιλώντας χτες στην εκπομπή «Αυτοψία» του Alpha, ο κ. Μαρινάκης δήλωσε πως είχε στηρίξει την κ. Δούρου, αλλά «δυστυχώς έπεσα έξω και δεν θα την στηρίξω τώρα». Αποκάλυψε, επίσης, ότι στις προηγούμενες εκλογές ψήφισε Ποτάμι, ενώ αναφερθείς στις αιτίες της κόντρας με τον ΣΥΡΙΖΑ, τόνισε πως «δεν θα κάνω τον λαγό ούτε τον κολαούζο οποιασδήποτε κυβέρνησης. Έκρινα πως έπρεπε να βοηθήσω τα ΝΕΑ και το ΒΗΜΑ να σωθούν».\nΔΙΑΒΑΣΤΕ ΕΠΙΣΗΣ: Μαρινάκης: Ο Καλογρίτσας μού ζήτησε δάνειο, τον συνάντησα μετά από αίτημα του Παππά\nΥπενθυμίζεται ότι ο κ. Μαρινάκης είχε παραχωρήσει πριν λίγο καιρό συνέντευξη στον RealFM, δηλώνοντας ότι του είχε ζητηθεί από την κυβέρνηση να δώσει δάνειο στον κ. Καλογρίτσα για να φτιάξει κανάλι.\nευρωεκλογές 2019, ευρωεκλογές, Μέγαρο Μαξίμου, ΣΥΡΙΖΑ, Νέα Δημοκρατία, Ευάγγελος Μαρινάκης, Κυριάκος Μητσοτάκης, Αλέξης Τσίπρας


Σύμφωνα με τον κανονισμό του Ι.Κ.Α.,\n«ασφαλισμένος στο Ι.Κ.Α. είναι οποιοδήποτε πρόσωπο παρέχει εξαρτημένη εργασία, ανεξάρτητα από την υπηκοότητα ή την ιθαγένειά του».\nΣυνεπώς, όποιος έχει τις προϋποθέσεις εγγράφεται στο Ι.Κ.Α. με αριθμό μητρώου αυτόν που προκύπτει τη στιγμή της εγγραφής του στο γενικό μητρώο του Ι.Κ.Α., εφόσον δεν τηρείται ειδικό μητρώο για τους αλλοδαπούς. Η μοναδική αναφορά σε υπηκοότητα γίνεται σε περίπτωση Έλληνα εργαζόμενου στο εξωτερικό για επιχείρηση με έδρα εντός Ελλάδος.\nΟι αλλοδαποί οικονομικοί μετανάστες, που έχουν άδεια παραμονής και εργασίας και οι οποίοι προσφέρουν εξαρτημένη εργασία, ανεξάρτητα από την ιδιότητα του εργοδότη και τη σύμβαση που έχουν, ασφαλίζονται στο Ι.Κ.Α.\nΜε γνώμονα την εξυπηρέτηση των ασφαλισμένων, το Ι.Κ.Α. κατάργησε την υποχρεωτική θεώρηση του οικογενειακού βιβλιάριου υγείας, εφόσον έχουν δηλωθεί ως προστατευόμενα μέλη σύζυγος και παιδιά που δεν έχουν συμπληρώσει τα 18 τους χρόνια μέχρι τη λήξη της ασφαλιστικής ικανότητας των άμεσων ασφαλισμένων.\nΗ ασφαλιστική ικανότητα για όλους τους ασφαλισμένους του Ιδρύματος διαρκεί από 1η Μαρτίου του έτους μέχρι το τέλος Φεβρουαρίου του επόμενου έτους, (εγκύκλιοι 78/2002 και 54/2003), εφόσον συντρέχουν οι απαραίτητες χρονικές προϋποθέσεις, δηλαδή, 50 ημέρες ασφάλισης κατά το προηγούμενο ημερολογιακό έτος (1/1-31/12) ή, βάσει 15μήνου, αφιερωμένων στην περίπτωση αυτή των 3 τελευταίων μηνών: το μήνα προσέλευσης και 2 ακόμη. Επομένως, όλοι οι ασφαλισμένοι με τη θεώρηση του βιβλιάριου ασθενείας τους για το έτος 2007 είναι καλυμμένοι μέχρι τον 2/08. Αντίστοιχα, για το έτος 2008 η θεώρηση γίνεται μέχρι το Φεβρουάριο του 2009.\nΚΑΤΗΓΟΡΙΕΣ ΑΣΦΑΛΙΣΗΣ - ΕΞΑΓΟΡΑ ΗΜΕΡΩΝ ΑΣΦΑΛΙΣΗΣ\nΙ.Κ.Α. (Ίδρυμα Κοινωνικών Ασφαλίσεων) - Ε.Τ.Α.Μ.


Η Skoda στο Tour de France 2021 - 4troxoi.gr\nΓια τις ανάγκες του αγώνα η Skoda διέθεσε συνολικά περίπου 250 αυτοκίνητα, στην πλειοψηφία τους ηλεκτρικά ή plug-in υβριδικά. Το Tour de France 2021, ο διασημότερος ίσως ποδηλατικός αγώνας στον κόσμο, ολοκληρώθηκε με επιτυχία με επίσημο πλοηγό το ολοκαίνουργιο Enyaq iV, το πρώτο ηλεκτρικό SUV της Skoda. Μετά από 3 εβδομάδες, 21 ετάπ και συνολικά 3.414 χιλιόμετρα, οι ποδηλάτες τερμάτισαν στη Λεωφόρο Ηλυσίων Πεδίων, στο κέντρο του Παρισιού, πίσω από ένα εντυπωσιακό και αθόρυβο κόκκινο Skoda Enyaq iV. Η Skoda υποστήριξε το εφετινό Tour de France, που μετρά 108 χρόνια ιστορίας, με ένα στόλο περίπου 250 αυτοκινήτων, στην πλειοψηφία τους ηλεκτρικών και plug-in υβριδικών, που στη διάρκεια του αγώνα κάλυψαν συνολικά μία απόσταση 2.000.000 χιλιομέτρων. O περσινός νικητής του αγώνα, ο Σλοβένος Ταντέι Πόγκακαρ, που σε ηλικία 21 ετών είχε αναδειχθεί το 2020 ο νεαρότερος νικητής στην ιστορία του αγώνα, επανέλαβε τον θρίαμβό του. Πανηγύρισε στο ψηλότερο σκαλί του βάθρου σηκώνοντας το διάφανο κρυστάλλινο έπαθλο από γνήσιο κρύσταλλο Βοημίας, που ανελλιπώς σχεδιάζει ειδικά για το Tour de France η Skoda Design, από το 2011.\nΤα εφετινά τρόπαια ήταν εμπνευσμένα από τη φύση, με μοτίβα που θύμιζαν φυτά και λουλούδια, μία σαφή δήλωση της Skoda για την αειφορία και το περιβάλλον, καθώς για τη Skoda η ποδηλασία αντιπροσωπεύει τη φύση, την οικολογία, την καθαρή ενέργεια. Τα ύψους 60 εκατοστών και βάρους τεσσάρων κιλών κύπελλα, κατασκευάζονται από το περίφημο κρύσταλλο Βοημίας, σε πράσινη και κίτρινη απόχρωση και επικοινωνούν τη σύγχρονη σχεδιαστική γλώσσα της Skoda, που έντεχνα συνδυάζει κρυσταλλικές δομές με ακμές και γωνίες.\nΗ Skoda Auto είναι ο κύριος συνεργάτης του Tour de France από το 2004, παρέχοντας το επίσημο όχημα του αγώνα για 18η συνεχή φορά. Το περσινό ντεμπούτο του Enyaq iV, λίγες μόλις μέρες μετά το παγκόσμιο λανσάρισμά του, σηματοδότησε την πρώτη φορά στην ιστορία του αγώνα που ένα ηλεκτρικό αυτοκίνητο αναλάμβανε ρόλο πλοηγού. Δελτία Τύπου


Διαφωνεί με την αυλαία στην «Ισορροπία του Nash» το ΔΣ του Εθνικού\n«Το Θέατρο είναι τόπος ελεύθερης έκφρασης και ελεύθερου διαλόγου. Κατανοούμε τη δύσκολη θέση στην οποία βρέθηκε ο Καλλιτεχνικός Διευθυντής και την αγωνία του μήπως συμβεί κάτι έκρυθμο στο κοινό, τους ηθοποιούς και τους συντελεστές της παράστασης η Ισορροπία του Nash αλλά πιστεύουμε ότι έπρεπε να ολοκληρώσει τον κύκλο της και διαφωνούμε με το κατέβασμα του έργου. Μα πιο πολύ απ' όλα θέλουμε να εκφράσουμε δημοσίως την αγωνία μας γι’ αυτή την αδιανόητη επίθεση που υφίσταται η τέχνη τα τελευταία χρόνια στη χώρα μας.\n»Κάποιοι επιθυμούν να μας ρίξουν σ' ένα βαθύ συντηρητισμό και μάλιστα σε μια στιγμή που γύρω μας καταρρέουν όλα τα αυτονόητα. Εξαφανίζεται πλέον και η απλή λογική: από πού κι ως πού όταν ο καλλιτέχνης μιλάει για ένα θέμα και το ερευνά, σημαίνει ότι το αγκαλιάζει και το ενστερνίζεται; Από πότε υπάρχουν στην τέχνη θέματα ταμπού; Θα ‘πρεπε να διαγραφούν λαμπρά κομμάτια από τη λογοτεχνία, τον κινηματογράφο, το θέατρο, αν υπερίσχυε αυτή η αόρατη λίστα απαγορεύσεων!\n»Ο Αισχύλος θα περνούσε πολύ άσχημα, αν ήταν σύγχρονός μας, επειδή είχε την τόλμη στους Πέρσες να εστιάσει στον πόνο και στο θρήνο των εχθρών και μάλιστα λίγα χρόνια αφότου αυτοί είχαν κατακάψει τη χώρα του. Πολεμιστές από τη Ναυμαχία της Σαλαμίνας ζούσαν ακόμη όταν πρωτοανέβηκε η παράσταση. Κι απ' ότι ξέρουμε δεν απειλήθηκε η σωματική του ακεραιότητα.\nΕτικέτες Ακροαριστερά, Αριστερή Ιδεολογική Κυριαρχία, Αριστερή Προπαγάνδα


Επιχείρηση της «αντιτρομοκρατικής» στη Νέα Αγχίαλο | ΡΕΠΟΡΤΑΖ | ΡΙΖΟΣΠΑΣΤΗΣ\nΕπιχείρηση της «αντιτρομοκρατικής» με τη συνδρομή της ΕΚΑΜ πραγματοποιήθηκε το απόγευμα της Παρασκευής, στη Νέα Αγχίαλο Βόλου. Σύμφωνα με τις αρχές, συνελήφθησαν οι δύο από τους τρεις δράστες της ληστείας, που έγινε πριν από ένα χρόνο σε υποκατάστημα της «Εθνικής Τράπεζας» στη Θεσσαλία. Ο τρίτος τραυματίστηκε θανάσιμα.\nΟι τρεις καταζητούμενοι εντοπίστηκαν σε μεζονέτα στη Χρυσή Ακτή N. Αγχιάλου Βόλου, όπου πραγματοποιήθηκε επιχείρηση για τη σύλληψή τους. Οπως ανέφερε ανώτατος αξιωματικός της ΕΛ.ΑΣ., όταν οι ληστές κλήθηκαν να παραδοθούν, ακούστηκαν πυροβολισμοί μέσα στο σπίτι και αμέσως μετά οι δύο από αυτούς βγήκαν έξω και παραδόθηκαν. Μέσα στη μεζονέτα βρέθηκαν όπλα, ενώ στο δρόμο εντοπίστηκαν και τρία αυτοκίνητα. Σύμφωνα με τις πρώτες ενδείξεις, το τρίτο άτομο που βρέθηκε στην κατοικία αυτοκτόνησε. Η βαλλιστική έρευνα από τα εργαστήρια της Εγκληματολογικής Υπηρεσίας έδειξε ότι τα τρία καλάσνικοφ που βρέθηκαν στη μεζονέτα, δεν έχουν χρησιμοποιηθεί σε εγκληματική ενέργεια. Στο πλαίσιο των ερευνών που διενεργεί η Αντιτρομοκρατική Υπηρεσία, μετά την επιχείρηση στη Νέα Αγχίαλο και τη σύλληψη δύο ατόμων, εντοπίστηκε χτες στην ευρύτερη περιοχή του Βόλου νέο κρησφύγετο, στο οποίο πραγματοποιείται έρευνα.\nΜετά την απολογία τους στον ανακριτή, όπου αρνήθηκαν τις κατηγορίες, κρίθηκαν προφυλακιστέοι. Οι δύο συλληφθέντες κατηγορούνται μεταξύ άλλων για οχτώ ληστείες στην Περιφέρεια από το 2011 και μετά, καθώς και για τα όπλα που βρέθηκαν στην κατοχή τους.


Περιφέρεια Αττικής - Συγκροτείται δίκτυο Πρωτοβάθμιας Φροντίδας Υγείας για την COVID-19 | in.gr\nTAGS: ιατρικός σύλλογοςπεριφέρεια αττικήςΠΡΩΤΑΒΑΘΜΙΑ ΥΓΕΙΑπρωτοβάθμια φροντίδα υγείας\nΠεριφέρεια Αττικής – Συγκροτείται δίκτυο Πρωτοβάθμιας Φροντίδας Υγείας για την COVID-19\n6 Ιανουαρίου 2022, 07:53\nΙσχυρό δίκτυο Πρωτοβάθμιας Φροντίδας Υγείας, για την COVID-19, συγκροτεί ο Ιατρικός Σύλλογος Αθηνών και ο Ιατρικός Σύλλογος Πειραιά, υπό την αιγίδα της Περιφέρειας Αττικής.\nΟι τρείς Φορείς ενώνουν τις δυνάμεις τους, σε συνεργασία με τον Εθνικό Οργανισμό Δημόσιας Υγείας και το Υπουργείο Υγείας και ενισχύουν την Πρωτοβάθμια Φροντίδα Υγείας που αποτελεί βασικό πυλώνα, στην μάχη κατά της πανδημίας.\nΠρόσκληση για συμμετοχή στον κατ΄οίκον εμβολιασμό\nΣτο πλαίσιο της παρέμβασής του, ο Γ. Γραμματέας του Υπουργείου Υγείας Μ. Θεμιστοκλέους, εξήρε την πρωτοβουλία του ΙΣΑ και της Περιφέρειας Αττικής και επεσήμανε ότι θα υπάρξει διασύνδεση με την πλατφόρμα τηλεϊατρικής του Υπουργείου Υγείας.\nΠαράλληλα, ο κ. Θεμιστοκλέους απηύθυνε πρόσκληση στους γιατρούς της Αττικής να συμμετάσχουν στο κατ’ οίκον εμβολιασμό των πολιτών. Από την πλευρά του, ο Αντιπρόεδρος του ΕΟΔΥ Γ. Παναγιωτακόπουλος, χαρακτήρισε άσκηση συνεργασίας, την εν λόγω πρωτοβουλία, η οποία μπορεί να αξιοποιηθεί και για την οικοδόμηση μιας ισχυρής Πρωτοβάθμιας Φροντίδα Υγείας, στην «post covid» εποχή.\nΚοινοποίηση: Περιφέρεια Αττικής – Συγκροτείται δίκτυο Πρωτοβάθμιας Φροντίδας Υγείας για την COVID-19


Ανοικτό κίτρινο υδροχλωρίδιο 82640-04-8 Raloxifene στεροειδών οιστρογόνου σκονών αντι\nΜεγάλες Εικόνας : Ανοικτό κίτρινο υδροχλωρίδιο 82640-04-8 Raloxifene στεροειδών οιστρογόνου σκονών αντι\nBitcion, MoneyGram, T/T, Western Union\nΗ ραλοξιφαίνη HCL, κεοξιφένη\nπου χρησιμοποιούνται για την πρόληψη της οστεοπόρωσης σε γυναίκες μετά την εμμηνόπαυση\nΠεριγραφή υδροχλωριδίου Raloxifene\nΌνομα προϊόντων Υδροχλωρίδιο Raloxifene\nΆλλο όνομα HCL Raloxifene KEOXIFENE AKOS 92138\nΠιθανά παρόμοια φάρμακα Evista Evista\nΑριθμός καταλόγων CAS 82640-04-8\nΜοριακός τύπος C28H28ClNO4S\nΜοριακό βάρος 510.04\nΣημείο τήξης 250-253°C\nΚατασκευαστής Co. βιοτεχνολογίας του Ναντζίνγκ Bangnuo, ΕΠΕ\nΕπεξεργασία για η θεραπεία/η πρόληψη της οστεοπόρωσης και η μείωση του καρκίνου του μαστού.\nΧρήση στον καρκίνο\nΤο υδροχλωρίδιο Raloxifene εγκρίνεται για να αποτρέψει:\nΚαρκίνος του μαστού. Χρησιμοποιείται για να μειώσει την πιθανότητα του της εισβολής καρκίνου του μαστού στις μετεμμηνοπαυστικές γυναίκες που έχουν έναν υψηλό κίνδυνο για την ασθένεια ή που έχουν οστεοπόρωση.\nΤο υδροχλωρίδιο Raloxifene εγκρίνεται επίσης για να αποτρέψει και να μεταχειριστεί:\nΟστεοπόρωση στις μετεμμηνοπαυστικές γυναίκες.\nΤο υδροχλωρίδιο Raloxifene μελετάται επίσης στη θεραπεία άλλων τύπων καρκίνων.\nΤο Evista (raloxifene υδροχλωρίδιο) είναι ένας αγωνιστής/ένας αντίπαλος οιστρογόνου, καλούμενοι ένας εκλεκτικός διαμορφωτής το (SERM) δεκτών οιστρογόνου και ανήκει στην κατηγορία benzothiophene ενώσεων. Τις βιολογικές ενέργειες του raloxifene μεσολαβούν κατά ένα μεγάλο μέρος μέσω της δέσμευσης στους δέκτες οιστρογόνου. Αυτή η σύνδεση οδηγεί στην ενεργοποίηση των estrogenic διαβάσεων σε μερικούς ιστούς (ψυχορράγημα) και και τον αποκλεισμό των estrogenic διαβάσεων σε άλλους ιστούς (ανταγωνισμός).\nΤο Evista (raloxifene υδροχλωρίδιο) είναι ένας αγωνιστής/ένας αντίπαλος οιστρογόνου, καλούμενοι ένας εκλεκτικός διαμορφωτής το (SERM) δεκτών οιστρογόνου και ανήκει στην κατηγορία benzothiophene ενώσεων. Τις βιολογικές ενέργειες του raloxifene μεσολαβούν κατά ένα μεγάλο μέρος μέσω της δέσμευσης στους δέκτες οιστρογόνου. Αυτή η σύνδεση οδηγεί στην ενεργοποίηση των estrogenic διαβάσεων σε μερικούς ιστούς (ψυχορράγημα) και και τον αποκλεισμό των estrogenic διαβάσεων σε άλλους ιστούς (ανταγωνισμός). Η αγωνιστική ή ανταγωνιστική δραστηριότητα του raloxiffene εξαρτάται από την έκταση της στρατολόγησης των coactivators και corepressors στα γονίδια-υποκινητές γονιδίων στόχων του (ER) δεκτών οιστρογόνου. Το Raloxifene εμφανίζεται να ενεργεί ως αγωνιστής οιστρογόνου στο κόκκαλο. Μειώνει resorption κόκκαλων και τον κύκλο εργασιών κόκκαλων, αυξάνει την ορυκτή πυκνότητα κόκκαλων και μειώνει την επίπτωση σπασίματος.\nΣΤΟΙΧΕΙΑ ΠΡΟΔΙΑΓΡΑΦΗ ΑΠΟΤΕΛΕΣΜΑ\nΕμφάνιση Άσπρη &off-άσπρη σκόνη Προσαρμόζεται\nΒαθμός Αντι στεροειδή οιστρογόνου Προσαρμόζεται\nΔιαλυτή ουσία στη λύση υδροξειδίου νατρίου 10%. Ελαφρώς διαλυτός στη μεθανόλη. Αδιάλυτος στο νερό\nΠροσδιορισμοί Υπέρυθρη απορρόφηση Προσαρμόζεται\n≤ 0.20% 0,10%\nΣυνολικές ακαθαρσίες ≤0.50% 0,40%\nHCL Raloxifene ≥98.0% 99.0%\nΕίμαστε έτοιμοι να σας χρησιμεύσουμε, παρακαλώ να απευθυνθούμε χωρίς οποιαδήποτε αμφιβολία


Brexit: Κατάρα ή ευλογία; Νάιτζελ Φάρατζ εναντίον Γκι Φέρχoφστατ | Euronews\nBrexit: Κατάρα ή ευλογία; Νάιτζελ Φάρατζ εναντίον Γκι Φέρχoφστατ\nΑπό Isabelle Kumar • ανανεώθηκε πριν: 20/06/2016\nΚατάρα ή ευλογία; Το Brexit διχάζει την Μεγάλη Βρετανία, ενώ βαριές κουβέντες και σκληροί χαρακτηρισμοί χωρίζουν τα αντίπαλα στρατόπεδα.\nΣε αυτή την ειδική έκδοση του «Global Conversation», η Ιζαμπέλ Κουμάρ συνομιλεί με δύο εξέχοντα μέλη του Ευρωπαϊκού Κοινοβουλίου. Με τον Νάιτζελ Φάρατζ, επικεφαλής του κόμματος Ανεξαρτησίας και ένας από τους πιο ένθερμους υποστηρικτές της εξόδου του Ηνωμένου Βασιλείου από την Ευρωπαϊκή Ένωση. Καθώς και με τον Γκι Φέρχοφστατ, πρώην πρωθυπουργό του Βελγίου και ένθερμο υπερασπιστή της περαιτέρω ολοκλήρωσης της Ευρωπαικής Ένωσης.\nΓια το μεταναστευτικό, ο Νάιτζελ Φάρατζ υποστήριξε:\n«Οι επιθέσεις εναντίον 26 γυναικών σε ροκ συναυλία πριν από 12 ημέρες στη Γερμανία… Η αναφορά σε αυτό είναι καπηλεία, κινδυνολογία; Θα πρέπει να μην μιλάμε για αυτό; Κοιτάξτε,είναι πολύ ενδιαφέρον ζήτημα. Πολύ ενδιαφέρον. Για τις σεξουαλικές επιθέσεις στην Κολωνία και για τις επιθέσεις στη ροκ συναυλία, όταν ζητήθηκε η γνώμη μου, έδωσα την πιο ευγενική απάντηση. Ναι, νομίζω πως έδωσα την πιο ευγενική απάντηση που έχω δώσει ποτέ. Είπα ότι είναι θέμα, αλλά όχι της στιγμής, ενώ σημείωσα πως πρέπει να το δούμε μακροπρόθεσμα. Όμως διάφοροι σχολιαστές με κατηγόρησαν για τις δηλώσεις μου, ενώ υπάρχουν πρώην υπουργοί που έχουν πει πολύ χειρότερα πράγματα από μένα.\nΒιογραφικό: Νάιτζελ Φάρατζ\nΟ Φάρατζ είναι ένας από τους πιο γνωστούς ευρωσκεπτικιστές.\nΤο 1993 ήταν ιδρυτικό μέλος του κόμματος Ανεξαρτησίας του Ηνωμένου Βασιλείου (UKIP)\nΣτόχος του UKIP είναι η έξοδος του Ηνωμένου Βασιλείου από την Ευρωπαϊκή Ένωση.\nΕξελέγη ευρωβουλευτής το 1999.\nΣτο ερώτημα, γιατί η Μ.Βρετανία πρέπει να αποχωρήσει από την Ευρωπαϊκή Ένωση, ο Νάιτζελ Φάρατζ απαντά:\n«Ξέρετε, έχω περάσει 20 χρόνια στον κόσμο των επιχειρήσεων.Πέρασα 20 χρόνια στο διεθνές εμπόριο και πιο συγκεκριμένα στον τομέα της ναυτιλίας. Πουλούσα και αγόραζα μέσα από το Ρότερνταμ και μπορώ να πω πως το εμπόριο δεν ελέγχεται από τους πολιτικούς. Δεν καθορίζεται από γραφειοκράτες, αλλά από τους καταναλωτές που αναζητούν ένα προϊόν. Το σύστημα στηρίζεται στους κανόνες προσφοράς και ζήτησης. Ο καταναλωτής καταβάλει το τίμημα.\nΌμως ας δούμε το ζήτημα σε βάθος χρόνου. Γιατί η γενιά των γονιών μου ψήφισε υπέρ της παραμονής\nσε αυτό που τότε ονομαζόταν κοινή αγορά; Αυτό συνέβη για δύο λόγους. Πρώτον, γιατί μας είπαν ότι δεν ήταν πολιτική ένωση και δεύτερον γιατί θα είχαμε ελεύθερη πρόσβαση στην ευρωπαϊκή αγορά. Σαράντα χρόνια μετά, πού ακριβώς είμαστε; Εξαιτίας της παγκοσμιοποίησης, έχουμε έναν τελείως διαφορετικό κόσμο. ΟΙ Γενικές Συμφωνίες για το Εμπόριο και τις Υπηρεσίες έχουν καταργήσει τα οικονομικά σύνορα. Δηλαδή ο αρχικός λόγος για τον οποίο μπήκαμε, οι υψηλοί δασμοί έχουν σχεδόν εξαφανιστεί»\nΟ Γκι Φέρχοφστατ, εξηγεί γιατί θεωρεί πως το Brexit αποτελεί ευκαιρία για την Ευρώπη:\n«Μα για να ξαναφτιάξουμε, για να διορθώσουμε την Ευρωπαϊκή Ένωση, διότι δεν λειτουργεί πολύ καλά. Δεν είναι δύσκολο να αναγνωρίσουμε ότι στην προσφυγική κρίση, στο μέτωπο της τρομοκρατίας και στην κρίση του ευρώ η Ευρώπη δεν τα πήγε καλά. Η γεωπολιτική αδυναμία της Ευρώπης, είναι κάτι παραπάνω απο εμφανής. Δεν είναι δύσκολο να παραδεχθούμε ότι η Ευρώπη, αυτή η Ευρώπη, δεν λειτουργεί. Έτσι, για μένα το Brexit είτε κερδίσει το ναι, είτε το όχι, αποτελεί ευκαιρία για να ανοίξει η συζήτηση για τις βασικές αρχές, για τα θεμέλια της Ευρωπαϊκής Ένωσης. Βέβαια, το κουτί της Πανδώρας έχει ήδη ανοίξει.. Επειδή όλοι λένε ότι δεν χρειαζόμαστε μέλη πολλών ταχυτήτων. Όμως εγώ λέω, ότι ήδη έχουμε 28 διαφορετικά μέλη με πολλές ταχύτητες. Δεν υπάρχει μία Ευρωπαϊκή Ένωση. Νομίζω ότι στο βιβλίο μου για την τελευταία ευκαιρία και τη νόσο της Ευρώπης, έχω περιγράψει τουλάχιστον 12 διαφορετικές ευρωπαϊκές ενώσεις που υπάρχουν σήμερα. Γι ‘αυτό και πρέπει να απαλλαγούμε και νομίζω ότι η συζήτηση γύρω από τη Βρετανία είναι μια ευκαιρία.Πρέπει να δημιουργήσουμε μια βασική ομάδα χωρών που στοχεύει και βαδίζει προς την ενσωμάτωση, προς την ολοκλήρωση της ευρωπαϊκής ιδέας»\nΒιογραφικό: Γκι Φέρχοφστατ\nΟ Γκι Φέρχοστατ ήταν πρωθυπουργός του Βελγίου από το 1999 ως το 2008.\nΜετά την πρωθυπουργία του, το 2009 έγινε ευρωβουλευτής.\nΟ Φέρχοφστατ είναι επικεφαλής της Συμμαχίας Φιλελευθέρων και Δημοκρατών στο Ευρωπαϊκό Κοινοβούλιο.\nΕίναι συγγραφέας πολλών βιβλίων με θέμα την ευρωπαϊκή ολοκλήρωση.\nΟ Γκι Φέρχοφστατ εξηγεί που οφείλεται το φαινόμενο του Brexit:\n«Ένα μεγάλο μέρος της δυσφορίας στην Ευρώπη γεννήθηκε με την οικονομική κρίση. Τώρα, σχετικά με το Ηνωμένο Βασίλειο, θα δούμε ότι οι «Brexiters» υποστηρίζουν ότι η βρετανική οικονομία θα είναι πολύ πιο ευκίνητη, πιο ευέλικτη, χωρίς τα δεσμά της ΕΕ. Χωρίς να χρειάζεται να παλεύει κανείς με τη γραφειοκρατία και χωρίς να χρειάζεται να πουλάει και να αγοράζει στην ευρωπαική αγορά, που έχει μια στάσιμη οικονομία. Όμως κάνουν λάθος, γιατί οι αριθμοί είναι λίγο διαφορετικοί. Τα περισσότερα στοιχεία και οι περισσότερες αναλύσεις υποστηρίζουν πως θα προκύψει τεράστιο μειονέκτημα, εάν η Βρετανία αποχωρήσει από την Ευρωπαϊκή Ένωση. Δεν το λέω εγώ, αλλά οι ειδικοί. Στη φάση της μετάβασης, οι οικονομικές απώλειες για το Λονδίνο θα κινηθούν μεταξύ 2 και 10%. Σε κάθε περίπτωση, αυτή είναι μια κακή εξέλιξη»


Αυτές είναι οι 4 συχνότερες αιτίες τσακωμού του ζευγαριού με τον ερχομό του παιδιού! - all4mama\nΑρχική » Γονείς » Σχέσεις » Αυτές είναι οι 4 συχνότερες αιτίες τσακωμού του ζευγαριού με τον ερχομό του παιδιού!\nΌταν έρχεται ένα παιδί στον κόσμο αλλάζουν και οι ισορροπίες που υπάρχουν στη σχέση του ζευγαριού. Κάποιες φορές αυτό έχει σαν αποτέλεσμα να δημιουργηθούν διαφωνίες και τσακωμοί ανάμεσα στο ζευγάρι. Παρακάτω λοιπόν, συγκεντρώσαμε τις 4 πιο συχνές αιτίες τσακωμού ενός ζευγαριού όταν αποκτά παιδί.\nΟι υποχρεώσεις αυξάνονται, και οι δύο τρέχουν για το μωρό, και το μόνο σίγουρο, τουλάχιστον για τον πρώτο καιρό, είναι ότι το ζευγάρι δεν θα κοιμάται σχεδόν καθόλου. Αναπόφευκτα θα υπάρξουν πολλές συζητήσεις και διαπραγματεύσεις για το «ποιανού σειρά είναι να ξυπνήσει το βράδυ να ταΐσει το μωρό» αλλά το καλύτερο για να περάσει «αναίμακτα» αυτή η περίοδος είναι να επικρατήσει η ψυχραιμία. Και οι δύο πλευρές θα έχουν παράπονο για το θέμα του ύπνου, αλλά μία λύση που θα φέρει αποτέλεσμα είναι σίγουρα η ίση κατανομή των υποχρεώσεων στους δύο γονείς και η τήρηση τους.\nΕννοείται πως το σπίτι για ένα μεγάλο διάστημα θα είναι σαν αχούρι, παντού θα υπάρχουν πράγματα του μωρού, πιπίλες, παιχνιδάκια, ρουχαλάκια, σαλιάρες, αλλά αυτό είναι απόλυτα φυσιολογικό αφού η φροντίδα όλων θα αφορά το νεογέννητο. Και σε αυτή την αιτία τσακωμού του ζευγαριού, η χρυσή τομή, είναι να συμφωνήσουν από κοινού σε ένα σύστημα καθαρισμού του σπιτιού που καθένας θα αναλαμβάνει κάποιες συγκεκριμένες δουλειές του σπιτιού, ώστε να τελειώνει πιο γρήγορα η καθαριότητα. Αν αυτό είναι αρκετά δύσκολο να τηρηθεί, μπορείτε να απευθυνθείτε σε κάποια οικιακή βοηθό για να σας βοηθάει με τις δουλείες του σπιτιού κάποιες φορές τη βδομάδα.\nΠράγματι, μετά τον ερχομό του παιδιού, η μητέρα δεν έχει διάθεση για sex, με αποτέλεσμα να δημιουργούνται προστριβές στο ζευγάρι, αφού ο σύζυγος, τις περισσότερες φορές, αισθάνεται παραγκωνισμένος και σε απόσταση. Μία μαμά, φυσικά και τον πρώτο καιρό, είναι συνέχεια μαζί με το μωρό της και δεν ασχολείται με τίποτε άλλο, αλλά θα πρέπει να δείξει στον σύντροφό της ότι δεν έχει μπει στο περιθώριο. Περάστε χρόνο μαζί, έστω και τον ελάχιστο ελεύθερο που έχετε, και δείξτε ο ένας στον άλλον, ότι τα αισθήματά σας δεν έχουν αλλάξει με τον ερχομό του παιδιού.\nΠάντα μετά τον ερχομό του παιδιού, φίλοι, συγγενείς και γνωστοί, πηγαίνουν να δουν το νεογέννητο. Αυτό δεν λειτουργεί θετικά, ούτε για τους γονείς, που είναι πιεσμένοι με τις νέες υποχρεώσεις που πρέπει να φέρουν σε πέρας, αλλά προκαλούν αναστάτωση και στο μωρό. Καλό είναι λοιπόν, τις πρώτες εβδομάδες να κρατήσετε μακριά, με ευγενικό τρόπο, τους δικούς σας και έτσι να αποφύγετε και τους διαπληκτισμούς με το ταίρι σας γιατί ήρθε να δει το μωρό «η θεία Ρίτσα, που δε συμπαθώ καθόλου» και «η θεία Κούλα, που συνεχώς μου έλεγε ότι δεν κρατάω σωστά το παιδί μου».\nrelationships, μωρό, σχέσεις\nΜητέρα & κόρη: Ένας περίπλοκος δεσμός- Τί σχέση έχουν διάσημες κόρες με τη μαμά τους;


Gimu – Andrea Belfi – Moody Alien – Against the silence\nGimu – Andrea Belfi – Moody Alien\nPosted by againstthesilence on 9 December 2014 13 May 2020\nGimu – Sadly Dying Out Never To Resurface Again (self released)\nO Gimu όπως κάθε χρονιά, έτσι και φέτος έβγαλε αρκετές κυκλοφορίες για να ζαλίσουν κάποι@ που θα ήθελε να τον μελετήσει. Το διαμαντάκι όμως το φύλαξε για το τέλος (σχεδόν, καθώς έβγαλε ήδη ένα ακόμη νεότερο album!) με το Sadly Dying Out Never To Resurface Again, όπου αφήνει το drone για να επικεντρωθεί στην ambient μεταφράζοντας ηχητικά το αίσθημα της απώλειας και δημιουργώντας έναν αναστεναγμό σε αργή κίνηση. Πραγματικά αυτή η μουντάδα που ξεπροβάλλει από τις πρώτες κιόλας νότες του δίσκου, δεν γίνεται να μην σου πιέσει τους ώμους προς τα κάτω. Χωρίς ρυθμό, χωρίς λόγια, χωρίς ψέμματα, οι συνθέσεις εδώ προχωρούν σε ένα θεοσκότεινο βάθος, όπου είναι αδύνατον να μην χαθείς. Αυτή η αίσθηση του χασίματος, βασικό χαρακτηριστικό της μουσικής του Gimu, δίνει και εδώ τον τόνο, μόνο που οι συνθέσεις βαίνουν πιο προσηλωμένες και πιο συνεκτικές μεταξύ τους, επομένως για αυτόν τον λόγο εμφανίζονται πιο επιβλητικές από εκείνες των υπολοίπων φετινών του κυκλοφοριών. Αν ο χειμώνας είναι η εποχή μιας φύσης και μιας καρδιάς που ότι βαρύ διαθέτει το χάνει, για να το ξαναβρεί στην άγνωστη συνέχεια, τότε ιδού το ιδανικό για φέτος και ιαματικό επίσης soundtrack του. Βοήθεια μας!\nΗ αίσθηση του αιθέριου δύσκολα απεικονίζεται στην φιγούρα ενός ακάματου drummer. Πόσο μάλλον όταν αυτός κατάγεται από την punk/hc σκηνή της Verona (βλ. Chipmunks, Gilda) και τυχαίνει να κυκλοφορεί από την προηγούμενη δεκαετία δουλειές όπου ενίοτε πειραματίζεται πάνω στο όργανο του κατά μόνας. Ο νέος δίσκος του Andrea Belfi, τον οποίο αργοπορημένα γνωρίσαμε πέρσι με τους B/B/S, αποτελεί μια μικρή παρένθεση εν μέσω αμέτρητων συνεργασιών και σχημάτων που διαθέτει την ενέργεια του. Ακούγοντας τον καταλαβαίνουμε γιατί αποφάσισε εδώ να δουλέψει μόνος του. Ουσιαστικά ένα μεγάλο κομμάτι χωρισμένο σε μέρη όπου σε αυτά ξεδιπλώνονται χαλαρωτικά ρυθμικά μέρη παρέα με εγκεφαλικούς-μελωδικούς ήχους, απαρτίζει το Natura Morta. Η ίδια η μουσική επιθυμεί να καδραριστεί ως ένα ηχητικό δείγμα νεκρής φύσης, το οποίο υπογείως αφήνει κάποια ανοικτή διαφυγή από το υποτονικό μοτίβο. Ένας δίσκος ο οποίος εστιάζει καθαρά στην επιβολή μιας σχεδόν ακίνητης ατμόσφαιρας και όχι στην όποια συγκινησιακή φόρτιση. Ως τέτοιος αξίζει την δοκιμαστική και θα προτείναμε κυριακάτικη ακρόαση.\nMoody Alien – In The Forest (Thirsty Leaves Music)\nO Moody Alien έρχεται από την moody Θεσσαλονίκη με την πέμπτη του κατά σειρά κυκλοφορία και μας βάζει δύσκολα. Ήχοι ρέουν άτακτα, σχεδόν επιθετικά προς πάσα κατεύθυνση, με την ηλεκτρονική τους υφή να είναι η βασική τους συνιστώσα. Ως γνωστόν οι φυσικοί ήχοι προσαρμόζονται πιο εύκολα στο αυτί-δέκτη από ότι πετυχαίνουν οι ηλεκτρονικοί, οπότε ας πούμε αρχικά πως αυτό το album δεν διακρίνεται για την φυσικότητα του. Απεναντίας έχουμε ποιητικές ασκήσεις, σχεδόν αφηρημένες και ως εκ τούτου παιχνιδίζουσες. Το τυχαίο ως βασικός παράγοντας ενός παιχνιδιού, είναι σαν να παίζει βασικό ρόλο στην παράθεση των ήχων, όπως και στην επιλογή του ονομασίας κάθε σύνθεσης με το όνομα μιας Μούσας από την αρχαιοελληνική μυθολογία. Το τελευταίο bonus track, που μόνο bonus δεν το λες καθώς διαρκεί σχεδόν 24 λεπτά, ακούγεται σαν οι Μούσες-συνθέσεις να μαζεύτηκαν στο δάσος για να ξεφαντώσουν με τον θεό Απόλλωνα. Όπως κάθε ξεφάντωμα, τίποτα δεν ακούγεται νορμάλ με την τυπική έννοια του όρου και το τέλος έρχεται κάπως απότομα. Η συνοχή του δίσκου πάντως είναι δεδομένη, οπότε όσ@ θέλγεστε από πειραματικά ακούσματα, δοκιμάστε με προσοχή να εισέλθετε σε αυτό το περίτεχνο δάσος.\nPrevious Post Old Man Gloom – The Ape Of God (profound lore records)\nNext Post Godflesh – A World Lit Only By Fire (Avalanche Recordings)


Εντυπωσιακό ξεκίνημα για την Καραχάλιου - Novasports.gr\nΕντυπωσιακό ξεκίνημα για την Καραχάλιου\nΚαταπληκτικό ήταν το ξεκίνημα της Βασιλείας Καραχάλιου στο παγκόσμιο πρωτάθλημα της Δανίας που ταυτόχρονα είναι και αγώνας πρόκρισης για τους Ολυμπιακούς Αγώνες στο Τόκιο.\n04/08/2018 • 12:50\nΣτις δύο πρώτες ιστιοδρομίες των Λέιζερ Ράντιαλ η Ελληνίδα πρωταθλήτρια τερμάτισε 2η και 1η αντίστοιχα και με 3 βαθμούς φιγουράρει στην 1η θέση των 108 σκαφών που παίρνουν μέρος. Η Νάνσυ Φακίδη τερμάτισε 8η και 23η και με 31 βαθμούς είναι 25η.\nΣτα Λέιζερ Στάνταρντ οι αθλητές μας δεν άρχισαν καλά. Μετά τις δύο πρώτες κούρσες ο Α. Μπουγιούρης είναι 49ος με 34β. και ο Δ. Παπαδημητρίου 91ος με 61 βαθμούς σε σύνολο 165 σκαφών.\nΣτα 470 ανδρών οι Π. Μάντης - Π. Καγιαλής μετά και την 4η κούρσα (1, 9, 6, 11) βρέθηκαν στην 12η θέση με 16 βαθμούς και σαν χώρα η Ελλάδα είναι 9η (προκρίνονται οι πρώτες 8). Οι Β. Παπουτσόγλου - Ι. Ορφανός είναι 24οι με 33 βαθμούς σε σύνολο 64 σκαφών.\nΣτα 470 γυναικών οι Μ. Μπόζη - Ρ. Κλωναρίδου είναι 21ες με 50 βαθμούς σε σύνολο 47 σκαφών.\nΣτα ΦΙΝΝ έχουν γίνει τέσσερις κούρσες και ο Ι. Μιτάκης είναι 26ος με 35 βαθμούς μεταξύ 90 σκαφών.


ΟΥΚΡΑΝΙΑ: Η Κατάρρευση της Φιλελεύθερης «Αριστεράς»\nΌμως τώρα πια, μου φαίνεται, ότι δεν θα πρέπει να μας εκπλήσσει τίποτε.\nΓιατί οι “αριστεροί” φιλελεύθεροι πήγαν στο Μαιντάν; Γιατί ενώθηκαν με τους ουκρανούς εθνικιστές κάτω απο τις σημαίες της Ευρωπαϊκής Ένωσης φωνάζοντας: “Σκοτώστε τους Ρώσους! Θάνατος στους προδότες!”. Γιατί οι κάτοικοι στα νοτιανατολικά, που τραγουδάνε “Ξεσηκώσου, μεγάλη πατρίδα!” βαφτίστηκαν “υποχείρια”, “ζώα”, και “βάρβαροι”; Δεν ενόχλησε καθόλου αυτούς τους αριστερούς η αντικομουνιστική ρητορική που ακούγονταν παντού; Ή, οι ωμές υποσχέσεις για άμεση εφαρμογή αντικοινωνικών “μεταρρυθμίσεων” μετά τη νίκη στο Μαιντάν – σχέδια που σήμερα κανείς πια δεν κρύβει; Ή, η επιθετικότητα ενάντια σ” όσους πρόβαλαν μια κοινωνική ατζέντα; Ή, η απαίτηση για καταστολή κάθε διαφωνίας; Ή, οι θρησκόληπτες και σοβινιστικές συμπεριφορές απέναντι στη γυναίκα που θεωρείται – σύμφωνα με τα ιδεώδη του ουκρανικού Μεσαίωνα – “φίλη του άντρα”; Δεν ήταν αυτά ολοφάνερα;\nΗ ουσία του ζητήματος είναι ότι οι ουκρανοί «αναρχικοί» (δεν μπορώ να το γράψω χωρίς εισαγωγικά) και οι “ελευθεριακοί” έγιναν τα υποζύγια των ουκρανών εθνικιστών προτού αυτοί γίνουν της μόδας. Δηλαδή πολύ πριν το “ΕυρωMαιντάν”.\n* Το άρθρο της Svetlana Tsiberganova δημοσιεύτηκε στα αγγλικά στις 12/8/2014 στην ηλεκτρονική σελίδα της ουκρανικής οργάνωσης “Μποροτμπά” και μεταφράστηκε από τον Αρη Λάμπρου για λογαριασμό της “Προλεταριακής Σημαίας”. www.borotba.org/the_collapse_of_the_liberal_left._by_svetlana_tsiberganova.html


ΣΕΛΙΝΟΥΣ!: Το Στοιχειό\nΜέρος της τοπικής μας παράδοσης αποτελείται από μύθους και παραδόσεις που αναφέρονται σε υπερφυσικά πλάσματα και στοιχεία. Παρακάτω σας παρουσιάζουμε μερικούς από τους μύθους της περιοχής μας:\nΤο στοιχειό το Κουμουθεκρέικο και το Σκληβαίικο , πηγαίνανε και παλεύανε στις Γούβες και όποιο νίκαγε, πεθαίνανε από το άλλο χωριό άνθρωποι.\nΣτις Τρούπες (Τρύπες) παρουσιαζότανε σαν παιδί, σαν λαγός, σαν κατσίκι με τσιέπια. Την ημέρα πήγαινε και τους κατούραγε , όταν κοιμόντουσαν, το θεριστή και άμα πηγαίνανε να πιάσουνε νερό.\nΤο στοιχειό πήγαινε να πιεί νερό, αλλά η βρύση είχε φυλαγάτουρα μια λιάρα γελάδα που φυλάει το νερό και τότε το έκλεινε το νερό και δεν έτρεχε από το σωληνάρι . Κοιμότανε τότε το νερό. Άμα πήγαινε καμιά γυναίκα να πιάσει νερό, χτύπαγε το σωληνάρι με το τσουκάλι 3 φορές και τότε έτρεχε.\nΟι άνθρωποι δεν περπατάγανε τη νύχτα σε εκείνα τα μέρη που κράταγε το στοιχείο. Άμα γυρίζανε την νύχτα ακόμα έπρεπε να καπνίζουνε τσιγάρο και να έχουνε απάνω τους μαυρομάνικο μαχαίρι και τότε δεν πλησίαζε.\nΠερισσότερο έβγαινε τα μεσάνυχτα από τις 12 η ώρα τότε που λαλήγανε τα πρώτα πουλιά και το ντάλα μεσημέρι το καλοκαίρι.\nΛέγανε ότι είναι γυναίκες που παρουσιάζονται σε αλαφροΐσκιοτους. Οι νεράιδες πηγαίνανε στα αλώνια του χωριού και χορεύανε. Εκεί ήτανε το στέκι τους. Για αυτό, για να προστατεύονται από αυτές φτιάχνανε φυλαχτά που είχαν μέσα λιβάνι, απήγανο, ρίγανη, ψωμί, αλάτι και μπαρούτι.\nΟ Γκιώνης ήταν κάποτε άνθρωπος και είχε έναν αδερφό που αγάπαγε πολύ . Κάποτε όμως τον άφησε μόνο του μέσα στο δάσος και ο αδερφός του ο Γκιώνης χάθηκε. Οι γονείς του όμως τον μάλωσαν και τον έδιωξαν για να τον βρει . Και γύριζε όλη την νύχτα έξω και φώναζε Γκιών Γκιών για να τον ακούσει το χαμένο παιδί. Μάταια όμως. Τότε ο αδελφός του Γκιώνη παρακάλεσε τον θεό και τον έκανε πουλί και επειδή φώναζε Γκιών τον χαμένο του αδελφό, ακόμα και τώρα φωνάζει, πήρε το όνομα Γκιώνης. Δεν παραλείπει να φωνάζει συνέχεια μήπως και τον ακούσει ο χαμένος του αδελφός. Και η φωνή του τις νύχτες είναι πολύ λυπητερή και παραπονεμένη.\nΕΥΛΟΓΗΜΕΝΑ ΚΑΙ ΚΑΤΑΡΑΜΕΝΑ ΖΩΑ\nΕυλογημένο ζώο είναι το πρόβατο γιατί το πήρε ο Χριστός, στα χέρια του. Ευλογημένο είναι ακόμα και το περιστέρι γιατί είναι το πνεύμα του θεού. Καταραμένο είναι η γίδα γιατί κάνει πάντα σκανταλιές όπως και ο σατανάς. Καταραμένο είναι και το φίδι γιατί ο «Έξω από εδώ», παίρνει τέτοια μορφή.\nΣτην περιοχή Στενό των Κρουνών παρουσιαζόταν τα παλιά χρόνια ένα ζωάκι σαν σκυλάκι (οι κάτοικοι τις περιοχής το αποκαλούσαν Σμυρδάκι). Ακολουθούσε τους νυχτερινούς διαβάτες και εξαφανιζόταν όταν ο διαβάτης άναβε τσιγάρο.\nΣτους Κρουνούς υπάρχει μια πηγή με τρεχούμενο νερό . Οι κάτοικοι έλεγαν ότι το νερό σταματάει κάθε βράδυ να τρέχει και τότε έλεγαν πως το νερό κοιμάται. Όταν κάποιος βρήκε το νερό να κοιμάται , έκανε κάποιο θόρυβο και το νερό άρχισε να ξανατρέχει.\nΗ ΓΝΩΜΗ ΜΑΣ\nΚάποιοι άνθρωποι πιστεύουν σε τέτοιου είδους παραδόσεις και μερικοί από αυτούς ισχυρίζονται ότι έχουν δει ή ακούσει κάποιο από αυτά τα πλάσματα. Εμείς πιστεύουμε πως αυτά τα πλάσματα είναι αποκυήματα της φαντασίας μας και ότι τα βλέπουμε κυρίως όταν τρομάζουμε ή όταν πιστεύουμε υπερβολικά σε αυτά. Επίσης εξυπηρετούν κάποιους που προσπαθούν να μας τρομάξουν ή να μας κοροϊδέψουν.\nΑπό τις μαθήτριες της Β΄ γυμνασίου\nΑσημακοπούλου Μαρία & Σταύρακα Ζέτα\n(στο πλαίσιο του Προγράμματος Περιβαλλοντικής 2016-2017)\nΑναρτήθηκε από tsiburi\nΕτικέτες Γυμνάσιο Κρεστένων, Ο τόπος μου, Περιβάλλον, ΠΕΡΙΒΑΛΛΟΝΤΙΚΟ ΠΡΟΓΡΑΜΜΑ, Περιβαλλοντικό πρόγραμμα\nΒότανα, Ερευνητική εργασία Β τετραμήνου, τμήμα Β2 - Project B2


Δευτέρα 27 Ιουνίου, Ημερίδα στο Πάντειο για το Ελληνικό | Δρόμος της Αριστεράς\nΑρχική τρέχοντα νέα Δευτέρα 27 Ιουνίου, Ημερίδα στο Πάντειο για το Ελληνικό\nΤη Δευτέρα 27 Ιουνίου, στο Πάντειο Πανεπιστήμιο (αίθουσα Σάκη Καράγιωργα ΙΙ) στις 17:00, θα πραγματοποιηθεί ημερίδα με θέμα: Αειφόρος ανάπτυξη και περιβάλλον: Η περίπτωση αξιοποίησης του Ελληνικού.\nΤην Ημερίδα συνδιοργανώνουν: Πάντειο Πανεπιστήμιο, Κέντρο Περιβαλλοντικής Έρευνας και Κατάρτισης. Γεωπονικό Πανεπιστήμιο με τα Εργαστήρια Οικολογίας –Περιβάλλοντος και Ανθοκομίας – Αρχιτεκτονική Τοπίου. Επιμελητήριο Περιβάλλοντος και Βιωσιμότητος. Επιτροπή Αγώνα για το Μητροπολιτικό Πάρκο Ελληνικού. Η Ημερίδα αποτελείται από δύο συνεχή πάνελ με τις ενότητες:\nΑ΄ Πάνελ: Κοινωνικές, οικονομικές, αναπτυξιακές επιπτώσεις από την επικείμενη επένδυση. Συντονιστής η Αντιπρόεδρος του Συμβουλίου της Επικρατείας Μαρ. Καραμανώφ και εισηγητές οι Ελ. Πορτάλιου, καθηγήτρια του Ε.Μ.Πολυτεχνείου, Σπ.Κίνιας πρ. διπλωματικός – μέλος της Επιτροπής για Μητροπολιτικό Πάρκο, και Κων/να Καζά–Παπαγεωργίου, Αρχαιολόγος.\nΒ΄Πάνελ: Αειφόρος ανάπτυξη, Περιβάλλον, Θαλάσσιο μέτωπο Σαρωνικού – Ελληνικού με Συντονιστή τον Γρηγ. Τσάλτα, πρ. Πρύτανη Παντείου και Πρόεδρο του Ευρωπαϊκού Κέντρου Περιβαλλοντικής Ερευνας & Κατάρτισης, με εισηγητές από το Γεωπονικό Πανεπιστήμιο τον Καθηγητή Γερ. Αράπη και την επ. Καθηγήτρια Αγγελ. Παρασκευοπούλου, την Γιούλη Καμπούρη Χημικό – Περιβαλλοντολόγο, επιθεωρήτρια ΥΠΕΧΩΔΕ και τέλος τον Δρ Χρ. Αναγνώστου, Γεωλόγο πρ. Δ/ντή ΕΛΚΕΘΕ.